
Capitolul 1 


Catedrala se afla chiar în faţa lui, strălucind 
sub razele palide ale soarelui de toamnă. 

Bronson Kensington o privi cu tristeţe și 
frustrare. De când primise telefonul lui Brandy 
Cavanaugh, vara lui, antrenoare de tenis la 
Deerbrook High, furia față de singurul lui fiu 
crescuse. Cum îndrăznea Christopher să se com- 
porte astfel? Cum putea să-i facă toate astea, toc- 
mai el, unicul lui fiu, în care-şi pusese toate 
speranțele? Bronson luă curba pentru a ocoli 
terenurile de tenis Courtney, gândindu-se cu 
amărăciune ce plăcut este pentru cei care au 


fericita ocazie de a frecventa cursurile univer- 
sității South Bend, privilegiu la care fiul lui era 
gata să renunțe cu atâta uşurinţă. Bronson 
urmase primii doi ani la un colegiu obscur după 
care se transferase la Central Illinois College. 
Fusese nevoit să înveţe chiar de atunci că sluj- 
bele bine plătite se obţin numai prin relaţii. 
Pentru unicul lui fiu, mândria și bucuria vieţii 
lui, Bronson alesese tot ce era mai bun. Avusese 
grijă ca anii de colegiu ai lui Christopher să fie 
lipsiţi de orice grijă, să fie o perioadă de care 
acesta să-şi aducă mereu aminte cu plăcere. 

Căutând din priviri Toyota Celica de culoare 
roşu metalizat, Bronson se încruntă și mai tare. 
Descoperi că-l dureau maxilarele din cauză că 
scrâșnise din dinţi tot timpul, de când primise 
acel telefon, cu o zi în urmă... 

— Bronson, îmi cer scuze că te deranjez atât 
de devreme... auzise vocea lui Brandy care i se 
adresa pe un ton foarte grav. 

— Ce este, Brandy? o întrebase el alarmat. 


Chiar dacă erau atât de apropiaţi, cei doi veri 
aveau programe foarte încărcate, și de aceea se 
întâlneau destul de rar, dar Brandy îl ajuta 
mult cu școala și antrenamentele lui Christopher. 
S-a întâmplat ceva cu Christopher? A avut vreun 
accident? 

— Stai puţin, nu te ambala, îi spuse Brandy 
Cavanaugh pe un ton mai liniștit de data asta, 
încercând să-l calmeze. 

— Atunci, ce este? S-a întâmplat ceva cu ai 
mei? 

— Nu, este vorba despre Christopher, ai intu- 
it corect. 

— A făcut ceva? Dacă s-a implicat în ceea 
ce nu trebuie o să aibă probleme cu 
mine... 

— Dacă m-ai lăsa să-ţi spun despre ce este 
vorba... îl admonestă Brandy. 

Bronson trase aer în piept. 


— Ai dreptate, te rog să mă scuzi. Te ascult. 


— Ti-am mai spus că am început să lucrez cu 
un grup de băieți și fete, pentru a-l pregăti în 
vederea turneului de tenis. 

Bronson şi-l închipui pe Christopher necăjind 
vreo fată. De parcă i-ar fi citit gândurile, Brandy 
continuă: 

— A jucat numai cu una dintre cele mai 
bune jucătoare, Sabrina. Ei nu-i poate crea 
probleme. 

Bronson auzise câte ceva despre această 
Sabrina la începutul anului școlar, când 
Christopher mai avea încredere în el și-i mai 
împărtășea secretele lui. Asta fusese înainte de 
primirea acelor comenzi pentru onorarea cărora 
Bronson fusese nevoit să lucreze câte 
douăsprezece ore pe zi, timp de șapte zile pe 
săptămână. În ultimele săptămâni încercase să 
vină mai devreme acasă, dar niciodată nu-și găsise 
fiul şi simţise că acesta îl evita în mod deliberat. 


— Bine, dacă nu i s-a întâmplat nimic, dacă n-a 


avut nici un conflict, ce s-a întâmplat, totuși? 

— Ti-a vorbit vreodată despre o fată pe nume 
Hayward? Sabrina Hayward? 

— Mda, era entuziasmat de ea la începutul 
anului, dar pe parcurs n-a mai spus nimic. Dar 
ce legătură are Sabrina asta cu Christopher? 

— Am observat că au devenit prieteni buni, 
dar am crezut că este numai atât. E normal ca 
acei obișnuiți cu atmosfera de concurs să-i ajute 
și pe alţii care abia intră în atmosfera 
competițională. De dimineaţă trebuia să plece 
cu asistentul meu, dar acesta s-a îmbolnăvit. 
Imaginează-ţi ce am simțit când am ajuns la 
terenuri și nu i-am găsit nici pe Christopher, nici 
pe Sabrina acolo. 

Bronson simți cum îl cuprinde disperarea. 

— Şi? 

— Am fost îngrijorată pentru că amândoi sunt 


elevi buni și sportivi cu performanţe. 


9 


Bronson intui că Brandy voia să mai atenueze 


ceea ce urma. Dar tot ce reușea să facă era să-i 
accentueze nesiguranța și să se joace cu nervii lui. 

— Bine, Brandy, dar tot nu înţeleg, de ce nu 
era fiul meu la colegiu? 

— Am făcut câteva cercetări discrete și am aflat 
că fiul tău este foarte sigur că va obține o bursă 
la Notre Dame și vrea ca Sabrina să fie alături de 
el. Brandy făcu o pauză înainte de a-i da lovitura 
de graţie. Așa că, s-au hotărât să fugă împreună. 


În sfârșit, Tamara Hayward localiză obiectul 
căutărilor ei frenetice: un Mustang negru, 
ultimul model. Oare cum putuse Sabrina să fie 
atât de nechibzuită? 

După lungile discuţii pe care le purtau până 
la miezul nopții, în care Sabrina condamna 


tendinţa pe care o aveau fetele din colegiul ei, 

aceea de a umbla după fotbaliştii de renume, 
neglijându-și studiile, renunțând la pregătirea 
competițională, la ambițiile lor, cum putuse 
chiar ea să procedeze astfel? 

Când Meghan Donahue se oprise în fața casei 
în dimineaţa aceea, Tamara era în întârziere. 
Dormise până târziu, lucru neobișnuit pentru ea, 
care, deși nu era o persoană foarte matinală, prac- 
tica punctualitatea ca pe o religie. Fusese şi ea sur- 
prinsă s-o vadă în prag pe cea mai bună prietenă a 
fiicei sale. 

— Bună, Meghan. Ți s-a defectat mașina? 

Meghan se uita la podeaua din camera de zi 
de parcă acolo s-ar fi aflat scrise toate răspun- 
surile la problemele ei de viață. 

— Nu, doamnă Hayward. Sabrina mi-a 
încredințat un secret, iar eu mă detest pentru 
faptul că trebuie s-o trădez. 

Tamara se uitase cu oarecare îndoială la fata 
cu părul roșu, cârlionţat, care se afla în faţa ei. 

— Ce se întâmplă, Meghan? Știu că tu ţii la 


Sabrina și mai ştiu că ea nu are secrete faţă de 
mine. Ce-a păţit? A fost chemată la cancelarie? 

Meghan îi aruncă o privire chinuită. 

— Cred că Sabrina mă va uri pentru ceea ce 
am să fac acum și nu mă va mai considera pri- 
etena ei, dar trebuie să... 

Alarmată de-a binelea, Tamara o apucă pe fată 
de umeri. 

— Meghan, spune odată ce s-a întâmplat! 
Sabrina nu se simte bine? A avut vreun accident? 

— A fugit cu Christopher Kensington, băiatul 
cu care a fost chiar de la începutul școlii. 


Bronson văzu parcarea din fața pavilionului de 
tenis de la Eck și se îndreptă spre ea. Mai văzu și 
maşina parcată imediat lângă Toyota Celica lui 
Christopher, pe a cărei plăcută era scris ACE ME 1. 
Privind în spate văzu o blondă care-i arăta pumnul 

strâns. Bronson ridică din umeri fără să-i pese de 
reacţia acesteia. Avea probleme mai importante la 
care să se gândească decât să se îngrijoreze de 
semnele pe care i le făcea puștoaica asta de bani 
gata care conducea mașina de ultimul tip a tatălui 
ei. Faptul că el conducea un simplu Porsche nu-l 
făcea să se simtă inferior. Nu voia decât să-și 
găsească fiul cel nesocotit și să-i dea o lecţie. 


Ah, nervii ăștia care-ţi dau mereu de furcă! 
Tamara izbi cu pumnul în volanul mașinii... dar 
apoi regretă. Își frecă pumnul pentru a scăpa de 
durere şi-şi spuse că bărbaţii nu mai știau să se 
comporte. Individul care fusese foarte aproape 
de a-i lovi mașina, nu-i acordase nici cea mai 
mică atenţie, de parcă ea ar fi fost o muscă ce 
bâzâia în jurul coșuleţului cu mâncare, la picnic. 

Oricum, ea avea probleme mult mai grave de 
rezolvat. Și, important era să-și canalizeze mânia 

spre faptele fiicei sale decât să și-o risipească 
pe vreun netrebnic. Avea, ce-i drept, o fiică 
foarte reușită, care își terminase studiile în 
timp record, şi care urma să susţină în curând 
examenul de absolvire a colegiului. Tamara 
opri mașina în afara parcării, temându-se că 
începea să-și piardă fiica. Dar fiica ei pierdea și 
mai mult. Sabrina își pierdea inocenta, șansa 
unei cariere de succes, a unei educaţii la nivel 
înalt. Era antrenată într-o dragoste impulsivă, 
de adolescență. Cum putea să facă o asemenea 
prostie? 


Bronson îl descoperi imediat pe Christopher. 
Se afla pe teren și făcea încălzire cu o puștoaică 
mult mai mică decât el. Fata, subțirică și blondă, 
avea un serviciu care putea stârni invidia oricui. 
Privindu-i în timpul jocului, Bronson realiză că 
fata era atât de bună încât ar fi putut să-l bată pe 

Christopher fără probleme, dacă ar fi fost mai 
puternică. Forţa și picioarele lungi îl avantajau pe el. 


Tamara își privi fiica și ochii i se umeziră. Cu 
toate că era furioasă și dezamăgită, mândria 
maternă era mult prea puternică pentru a mai 
lăsa alte sentimente să pună stăpânire pe ea. 
Sabrina era o jucătoare foarte bună, mult mai 
bună decât băiatul cu care juca. Dar şi acesta 
avea musculatura foarte bine dezvoltată și viteză. 
Însă talentul înnăscut al Sabrinei și spiritul de 
competiţie o ajutau să-l facă pe băiat să alerge tot 
terenul, făcându-l să-și irosească forţele. La o 
lovitură reușită a fiicei sale, Tamara nu se putu 
abtine și aplaudă. Un bărbat care se afla în 
preajmă întoarse capul și Tamara îi admiră ochii; 
erau de un gri albastru foarte frumos, așa cum nu 
poti vedea la mulți oameni. Tamara îl privi cu 
interes. Ştia că nu trebuia să facă zgomot când se 

juca un meci de tenis, pentru a nu distrage 
atenţia jucătorilor. Dar acesta era doar un meci 
de antrenament. Iar dacă bărbatul era antrenorul 
băiatului de pe teren, despre care Tamara era 
sigură că era Christopher Kensington, ea era 
bucuroasă să-l cunoască. Sabrina avu iarăși o 
evoluţie spectaculoasă care nu scăpă neobservată 
de mamă, iar aceasta aplaudă, ceva mai discret de 
data asta. Iar bărbatul veni spre ea. 

— Aţi citit vreodată regulamentele după care 
se desfășoară jocul de tenis? 

Tonul lui superior o scoase din sărite, căci rea- 
liză că era cel care fusese foarte aproape de a-i lovi 
mașina înainte de intrarea în parcare, ba chiar îi 
ocupase și locul. Oricum, ea putea acum să-i dea și 
o lecţie de comportament, nu numai de tenis. 

— Te referi la regulile pentru parcare? Sau la 
cele de etichetă? Dacă ar fi după tine este de 
ajuns ca cineva să-și scape o secundă din vedere 
locul de parcare şi gata! 

Dacă Tamara n-ar fi fost atât de ambalată, ar 


fi văzut lucruri destul de hazlii la acest bărbat. 
— A, ești fata, pardon, doamna din parcare. 
Eşti, totuşi, ceva mai bătrână decât am crezut. 

Dacă Tamara n-ar fi fost atât de încordată în 
ultimele ore, poate că simţul umorului i-ar fi 
intrat imediat în funcţiune. Dar acest cretin își 
alesese o zi mai puţin bună pentru ea în care s-o 
terorizeze. 

— A, dacă m-ai fi văzut mai bine n-ai fi avut 
impertinenta să mă lași fără loc de parcare, 
ripostă ea, măsurându-l. 

— Am vrut să spun că văzându-te prin geamul 
portierei am crezut că ești vreo studentă care... 
— lar mitocănia faţă de tineri este o scuză? 

— Nu, altceva am vrut să spun. Bronson roși, 
încercând să recâștige terenul pierdut. 

Dacă te-ai machia înainte de a ieși din casă... 

— Să mă machiez? Tamara nu se machia nicio- 


dată, spre dezamăgirea Sabrinei, și nici nu se 

privea vreodată în oglinda mașinii. Din fericire, 
avusese noroc de gene bune, arăta mult mai 
tânără decât cei treizeci și nouă de ani pe care-i 
avea. Cred că ești genul de bărbat care intră în 
faţa celorlalți la manifestările sportive sau la 
coadă la bufet. 

Bărbatul o privi cu ochii îngustați. 

— Ascultă, dacă n-aș fi ocupat acum cu meciul ăsta... 

— Care, între noi fie spus, este un meci medio- 
cru, îl întrerupse Tamara. Acest bărbat o cam 
călcase pe nervi și asta nu numai pentru că era un 
tip care arăta bine, ca și fostul ei soţ, de altfel. 
Oricum era pregătită să-l treacă și pe acest 
Neanderthal pe lista ei neagră... poate chiar pe 
primul loc. 

— Stii ceva? Am lucruri mai bune de făcut 
decât să pierd vremea certându-mă cu tine... 

— Deci, ai venit aici pentru puștoaica aceea 
care joacă mai mult decât mediocru, spre deose- 
bire de partenerul ei care are un joc fantastic. 

— Asta numești joc fantastic? spuse Tamara pe 


un ton scăzut pentru a nu-i deranja pe cei doi 
care de altfel, nici nu observaseră că aveau spec- 
tatori. Nu pot spune că băiatul nu joacă bine, are 
serviciu bun și recuperează bine. Dar asta este 
tot. 

— Numai atât? Băiatul ăsta are viteză, și servi- 
ciu perfect. Și va continua să se perfecționeze. 

— Înălţimea este singurul avantaj pe care-l are 
geniul tău asupra tinerei cu care joacă. Nu prea 
excelează în creativitate. Are un joc destul de 
primitiv, de necultivat. 

— Nu ţi se pare că este un adevărat talent? 

— Talent? Ce se întâmplă cu tine? Nu cumva... 

Dintr-o dată, fruntea bărbatului se destinse. 

— Am înţeles acum. Eşti din echipa adversă și 
încerci să mă demoralizezi. Nu-ţi face probleme, 
nu sunt antrenor. Totuși, dacă ai nevoie de un 
jucător de mare clasă poţi să-l foloseşti pe 
Christopher. 

— Oricum, meciul s-a terminat, spuse Tamara, 


la fel și disputa noastră. Ea văzu cum Christopher 
și Sabrina veneau unul spre celălalt, atrași ca de 
un magnet, cu prosoapele în mâini, încercând să 
se şteargă, lucru greu de realizat căci erau prea 
aproape unul de celălalt. Tamara era atât de pier- 
dută în gânduri încât nu mai auzi comentariile 
urangutanului de lângă ea, care o apucă de mână 
și o împinse înainte. 

— Christopher, ţi-o prezint pe această 
minunată doamnă, care bănuiesc că este 
antrenoare... Bronson se opri în mijlocul frazei, 
uimit de ceea ce văzu pe fețele celor doi tineri. 
Ei scăpară prosoapele, șocați. 

— Tată! zise Christopher. 

— Mamă! Ce faci aici? 

Capitolul 2 


Șocul trecu de la copii la părinţi. Tamara și 
Bronson se îndreptară unul spre celălalt ca două 
marionete mânuite de același păpușar. 

— Tu ești... 

— Cred că glumești! 

Sabrina și Christopher schimbară priviri. Atâta 
vreme cât nu erau implicaţi prea tare își puteau 
permite un moment de respiro. 

Bronson clătină din cap. 

— Deci, asta este Sabrina Hayward? 

Tonul ușor dezaprobator pe care Bronson 
spusese aceste vorbe o făcu pe Tamara să subli- 
nieze calităţile fiicei sale. 

— Ti-am spus că este foarte bună! 


— Da, pentru o fată, joacă foarte bine! zise 
Bronson derutat. Era clar că nu știa pe cine să 
abordeze mai întâi: pe fiul lui care nu-l mai ascul- 
ta, pe fata din cauza căreia avea probleme cu 
băiatul lui, sau pe mama fetei care nu apreciase 
stilul de joc al fiului lui. După ce Meghan îi spu- 
sese adevărul despre ceea ce se întâmpla cu fiica 
ei, Tamara avea toate motivele să nu-i placă pe 
Kensingtoni. Iar felul în care el abordă problema 
lor nu avu darul să calmeze spiritele. 

— Sabrina joacă bine. Dar se vede în cazul tău 
de unde a împrumutat Christopher această atitu- 
dine superioară, uşor misogină. De fapt, dacă mă 
gândesc mai bine, comportamentul lui irespon- 
sabil faţă de fiica mea nu este numai vina lui, 
având în vedere exemplul prost pe care i-l dai. 

— Eu îi dau un exemplu prost? explodă 
Bronson. O privi cu dispreț. Dar realiză că-și 
subestimase interlocutoarea. Dacă Sabrina era la 
fel de isteaţă și hotărâtă ca mama ei, Christopher 

nu avea nici o şansă. Dar Bronson își spuse că atâta 
timp cât va exista el, Christopher nu le va înfrunta 
singur pe cele două. Observând că în jurul lor se 
adunaseră studenţii care jucau sau asistau la par- 
tidele următoare, Bronson li se adresă celor două: 

— Nu credeţi că ar fi bine să ne continuăm 
discuţia în altă parte? 

Tamara roși. Își spuse că trebuia să-l trateze pe 
Bronson Kensington ca pe oricare alt partener de 
afaceri sau să și-l alieze, în nici un caz acesta nu 
trebuia să rămână dușmanul ei declarat, ca acum. 
Tamara își drese glasul. 

— Da, cred că ar fi mai bine să continuăm 
discuţia la un restaurant, după ce acești doi tineri 
își fac duș şi se schimbă. 

Bronson, care ar mai fi avut ceva de spus, pre- 
feră să n-o mai facă, gândindu-se că ar fi mai bine 
să schimbe tactica. Erau amândoi părinţi și aveau 
de câștigat dacă se aliau. Căci tinerii făceau front 
comun, asta era foarte clar. Întorcându-se spre fiul 
său, Bronson îi spuse: 

— Christopher, te așteptăm afară. Te rog să vii 


cât mai repede. 

— Tată, spuse băiatul încruntându-se. Am deja 
optsprezece ani, crezi că mai poţi să-mi spui ce am 
de făcut? 

— Atâta timp cât te întreţin, nu ai voie să 
comentezi. Trebuie să te supui. 

— Lucrurile se pot schimba, tată. Îmi pot găsi o 
slujbă de noapte, iar ziua să urmez cursurile. 

Sesizând că discuţia căpătase o turnură cam 
periculoasă, Tamara interveni: 

— N-ar fi mai bine să discutăm ca între adulţi, 
fără ultimatumuri și amenințări? Voi, copii, zise ea 
apoi făcu o pauză sugestivă, aţi mâncat? 

Sabrina fu prima care vorbi: 

— Nu, mamă, n-am mâncat. Tamara clipi de 
câteva ori când auzi apelativul mamă, care-l 
înlocuise pe cel ceva mai dulce „mami“ pe care-l 
folosea de obicei fata ei. Și mie îmi displace că ai 
venit aici după mine. Am șaptesprezece ani, pen- 
tru numele lui Dumnezeu! 

Tamara ar fi vrut să-l acuze pe Christopher, 


care o îndemna la nesupunere faţă de mamă. Cu 
toate acestea, se abţinu să rostească vreun ultima- 
tum căci știa cât de încăpăţânată era Sabrina. Fata 
îi semăna în multe privințe, iar încăpăţânarea și 
tăria de caracter erau unele dintre acestea.Tamara 
se cutremură la gândul că dacă ea sau Bronson 
făceau vreo mișcare greșită puteau scăpa situaţia 
de sub control iar cei doi și-ar fi putut duce la bun 
sfârșit planul. Tamara se îngrozi. Ea voia ca fiica ei 
să fie o fată independentă, să devină un matur 
responsabil. Nu voia să-și piardă unicul copil 
numai pentru că ea și Bronson erau incapabili să-și 
înfrâneze pornirile nervoase, chiar dacă acestea 
erau complet justificate. 

— Sabrina, îmi pare rău că gândești astfel, dar 
ştii prea bine că eu sunt întotdeauna îngrijorată 
de ceea ce ţi s-ar putea întâmpla. 

— Dar ştiai că sunt în siguranță, doar eram cu 
Christopher, o provocă ea, cu îndrăzneală, 
privind-o cu ochi reci. 

Auzind asta, Bronson tresări și o privi pe 


Tamara. Era clar că din acest punct de vedere ei 
erau pe aceeași lungime de undă. Dar oricum, fiul 
lui nu avea chiar atât de mult de pierdut precum 
fiica ei. Fetele sunt întotdeauna mai expuse. 

Rezistând tentatiei de a-i spune Sabrinei că pe 
ea de fapt Christopher o îngrijora, Tamara se 
rezumă la a-i spune: 

— Aș vrea să discut cu tine. Cred că am dreptul 
să-ți cer acest lucru, am bătut atâţia kilometri ca să 
ajung aici, după ce te-am căutat la școală și am 
văzut că nu ești la cursuri. Tamara își tinu respi- 
rația așteptând reacţia fiicei sale. Sabrina era o fată 
cu un acut simţ al fair-play-ului și de aceea Tamara 
apelase la acesta, căci amenințările n-ar fi dat 
rezultate. Dar Sabrina îi spuse cu obrăznicie: 

— Probabil că m-a turnat cineva, altfel n-ai fi 
ajuns aici. 

Tamara înţelese că dăduse greș. Își privi fiica 
fără a mai putea adăuga ceva. Dar vocea Sabrinei 
se îndulci și ea adăugă: 

— Bine, mamă, ne vedem în camera noastră de 
la motelul South Bend. 
Bronson, care prinse ultimele ei vorbe din 


zbor, sări ca un arc: 

— Camera voastră de la motel? 

— Tată, întotdeauna m-ai învăţat că trebuie să 
fac economii. Trebuie să recunoști că o cameră 
este mai ieftină decât două. 

Tamara, simțind primejdia, puse instinctiv 
mâna pe braţul lui Bronson simţindu-l încordat, 
gata să sară la fiul lui. 

— N-ar fi mai bine să mâncăm ceva mai 
întâi? 

Remarcând că reacţia lui Bronson îi unise și 
mai mult pe copii, Tamara se grăbi să sugereze 
două dintre felurile preferate de Sabrina, con- 
trolându-și tremurul vocii. 

— Ce-ar fi să mâncăm o pizza sau friptură cu 
cartofi prăjiți? 

— Ştii că nu-mi mai place mâncarea grasă, 
mamă. Pe lângă faptul că dăunează arterelor, mă 

face să-mi pierd și viteza pe teren. Ne vedem la 
motel, sau nu ne vedem deloc. 

Tamara îl privi pe Bronson, căci nu mai știa ce 
ar fi fost indicat să spună. Acesta arăta de parcă era 
gata să facă un atac de apoplexie. Trăsăturile lui 
puternice erau congestionate, iar ochii lui albaștri 
aruncau săgeți de foc. Cu greu reușea să-și 
ascundă durerea. 

Tamara simțea un nod în gât și trebui să cli- 
pească pentru a-și stăvili lacrimile. Ea și acest 
individ, Bronson, aveau mai multe în comun 
decât și-ar fi închipuit. Iar pentru a evita dezastrul 
trebuia să fie pe aceeași lungime de undă cu el. 

— Ce zici, domnule Kensington? 

Bronson o privi de parcă atunci ar fi văzut-o 
prima dată. Apoi, scutură din cap şi-i spuse : 

— Spune-mi, Bronson, te rog. Nu sunt de acord 
cu... 

— Va trebui să fii. 

Tinerii se priviră de parcă ar fi câștigat o mare 
victorie. 

Tamarei i se strânse inima. Cât de tineri și 


naivi erau! Ea avea de gând să-i lase să câștige 
orice bătălie voiau atâta timp cât ea și Bronson 
câștigau războiul. Punându-și braţul protector 
pe umărul Sabrinei, Christopher îi spuse cu 
multă blândeţe: 

— Haide, Brina, te conduc la vestiar. Apoi se 
întoarse și le spuse celor doi: ne vedem când va 
fi gata Sabrina. 

Bronson strânse din pumni și tot trupul lui 
se tensionă. Tamara se temea ca nu cumva 
acesta să vrea să-și înveţe fiul bunele 
maniere. Din fericire, Bronson nu-și pierdu 
controlul, iar Tamara observă eforturile dis- 
perate pe care le făcea pentru a se stăpâni. 
Întorcându-se spre ea și interpretând corect 
teama pe care o citise în ochii ei, Bronson o 
linişti: 

— Nu-ţi face probleme, n-am de gând să-mi 
omor băiatul. Nu acum. 

Tamara încuviinţă: 

— Foarte bine, altfel fata mea nu te-ar ierta 


niciodată. Crezi că am putea discuta câteva 
minute în linişte? Ce-ar fi să ieşim afară? 

— Ai dreptate, fiul meu nu știe să se poarte. Se 
vede că-i lipseşte educaţia în unele momente. 

— N-ar fi mai bine să ne abţinem de la violenţe 
de orice fel, fie ele numai verbale? sugeră Tamara 
simțindu-se dintr-o dată mai aproape de acest 
bărbat. Cu toate că-i înţelegea durerea, Tamara nu 
voia să și-l apropie prea mult. Nu aveau decât co- 
piii în comun, pe care îi adorau amândoi, se vedea 
asta, şi era nevoie de o alianță de moment pentru 
a-i separa. Din experienţa ei, care culminase prin 
căsătoria cu Robert, bărbaţii chipeși făceau orice 
pentru a-și impune punctul de vedere. Dar pe 
Bronson îl făcea de temut numai faptul că era 
foarte diferit de fostul ei soț. Tamara își puse haina 
pe umeri, apoi, pentru a câștiga timpul necesar 
estimării corecte a situaţiei foarte grele în care se 
aflau, Tamara se îndreptă spre panoul cu fotogra- 
fiile absolvenţilor de la Notre Dame, băieţi și fete. 

— Cum pot să renunţe la toate astea? murmură 


ea, fără să-şi dea seama că vorbise cu glas tare. 

— Pentru că au fost foarte răsfățaţi și nu ştiu ce 
înseamnă viaţa, fi răspunse Bronson, care privea și 
el figurile zâmbitoare ale campioanelor de tenis. 

Tamara vru să protesteze, dar realiză că era 
destul de mult adevăr în vorbele lui. Probabil 
după ce va trece totul, va avea timp să reflecteze 
asupra discuţiei lor. Acum nu-i interesa decât să 
plece din acest campus, fiecare cu copilul lui. Iar 
pentru asta trebuia să facă uz de toată experiența 
și diplomaţia. Bronson o atinse ușor pe umăr și 
ea-și spuse că-i plăcea felul în care simţise această 
atingere. Apoi își aminti că Bronson era tatăl lui 
Christopher și reprezenta partea adversă. Dacă se 
va dovedi un tip mai profund decât Robert, poate 
că va gândi altfel despre el. De fapt, fiecare lupta 
pentru copilul lui. 

— Aș vrea să ieşim, simt că am nevoie de aer, 
auzi ea vocea lui Bronson. 

Capitolul 3 


— Nu-mi vine să cred ! 

Tamara privi spre locul unde-și parcase mașina. 
Era posibil să-i fie furată într-o parcare ca aceasta? 
Tocmai la South Bend ? Tamara îl privi speriată pe 
Bronson şi-i surprinse zâmbetul. 

— Ce ţi se pare atât de amuzant? îl întrebă ea 
furioasă. 

Acest Bronson care fusese pe punctul de a-i 
lovi mașina și îi ocupase locul de parcare 
îndrăznea să și râdă când ea rămăsese fără mașină! 

Fără o vorbă, Bronson îi arătă strada care ieşea 
din parcare, unde Continentalul ei de culoare 
maro zăcea ca un animal rănit, suspendat în 

spatele mașinii care ridica autoturismele parcate 
incorect. Tamara își prinse capul în palme, 
neștiind ce ar fi fost mai indicat să facă, să râdă sau 
să plângă. 

— Ai nevoie de mașină? o întrebă Bronson cu 
un licăr ciudat în priviri. 

Tamara îl privi printre gene. Acest bărbat din 
fața ei arăta destul de bine. Avea părul aproape 
negru, fruntea înaltă și niște ochi cu sclipiri ciu- 
date. 

Tamara își îndreptă umerii. Era o problemă să 
rămână fără mijloc de transport în Indiana, când 
ea locuia în Illinois. 

— Îţi mulţumesc, dar cred că mă va duce 
Sabrina. 

Bronson o privi lung. 

— Cred că trebuie să-mi cer scuze. Ti-am 
ocupat locul de parcare. Dar eram prea îngri- 
jorat și abia acum înţeleg că nici ţie nu-ţi era 
prea ușor... Aș mai vrea să-mi cer scuze pentru 
comentariile deplasate pe care le-am făcut la 

adresa fiicei tale. Chiar dacă nu este prea 
înaltă, văzută de aproape este o fată frumoasă. 

— Dezvoltarea Sabrinei nu s-a oprit deocam- 
dată. E firesc să ţi se pară scundă faţă de acel 
arbore de sequoia care este fiul tău. Și eu trebuie 
să-mi cer scuze pentru că am folosit cuvântul 
urangutan pentru a mă referi la fiul tău. Bronson, 
tu cum ai aflat despre ei? 

— Am primit un telefon de la o vară care este 
antrenoare de tenis la Deerbrook High. 

— Brandy Cavanaugh este vara ta? Tamara ar fi 
vrut să adauge că nu era de mirare că fiul lui avea 
un asemenea serviciu, dacă avusese o astfel de 
antrenoare, dar se gândi că nu era cazul să facă 
această remarcă. De fapt, băiatul era foarte talen- 
tat. lar dacă se gândea mai bine, cu statura lui 
atletică putea face orice sport. Dar cum a 
descoperit Brandy că fiul tău voia să fugă cu 
Sabrina? 

— Trebuia să se întâlnească cu Dale, 
antrenorul echipei universitare. Christopher tre- 

buia să fie la colegiu dis- de- dimineaţă pentru 
un test, apoi să plece cu un grup de cercetași. 

— Da, și Sabrina mi-a spus ceva despre acest 
test, aşa că atunci când a plecat de acasă cu un 
rucsac plin, n-am bănuit nimic. Ea se mai duce și 
în mici excursii vinerea şi-şi ia mai multe haine 
cu aceste ocazii. 

— Cred că au plănuit totul. Eu n-am știu nimic 
despre Sabrina. Tu cum ai aflat despre 
Christopher? 

— Am reacţionat ca o persoană care ar fi ştiut 
despre ce era vorba? În ultimul timp am avut 
foarte mult de lucru la serviciu, dar am avut întot- 
deauna încredere în Sabrina. Nu m-a minţit nicio- 
dată, căci eu nu m-am opus întâlnirilor ei cu 
băieţii, atâta vreme cât notele ei erau foarte bune. 

— Brandy a auzit nişte zvonuri despre copiii 
noștri, dar când l-a întrebat pe Christopher el i-a 
spus că este doar amic cu Sabrina. Iar în jurul 
celor din echipa lor se tes tot felul de povești, care 
de cele mai multe ori nu au nici o bază. Dar 

Brandy nu s-a lăsat convinsă și a vorbit cu 
Jonathan, amicul lui Christopher, care a recunos- 
cut că între cei doi este mai mult decât o simplă 
prietenie. lar azi dimineaţă când a văzut că 
mașinile lui Christopher și ale Sabrinei nu erau în 
parcare, m-a sunat alarmată. 

Tamara îl privi cu amărăciune. 

— Prietena fiicei mele a trecut pe la noi de 
dimineaţă. Sărăcuţa, n-a închis un ochi toată 
noaptea, căci nu știa dacă este bine să-mi spună, 
trădându-și astfel prietena. Oricum, a făcut-o cu 
inima strânsă. 

— Se pare că acel cod tribal după care trăiesc 
toţi tinerii a funcţionat şi de data asta. Trebuie să 
fim mulţumiţi că prietenii copiilor noștri au gân- 
dit mai matur decât ei. 

— Atât Christopher cât și Sabrina vor 
reacţiona destul de violent când vor afla cine 
i-a trădat. Tamara se zgribuli din cauza vântului 
rece care începuse să bată. Fu foarte surprinsă 
când Bronson îi ridică gulerul jachetei pentru a 

o apăra de vântul puternic. Atingerea lui per- 
sistă chiar și după ce el lăsă mâna să-i cadă. 

— N-ar fi mai bine să stăm în mașina mea până 
când vin copiii? 

Tamara avu impresia că Bronson îi făcuse invi- 
taţia pe un ton anume. Fusese conștientă și de 
schimbul de priviri sugestive dintre ei, când 
situația se mai detensionase după ce aflaseră 
adevărul, faptul că erau amândoi în aceeași 
barcă. Tamara se uită spre Porsche-ul de culoare 
argintie. I-ar fi fost dificil să se afle alături de el în 
spaţiul acela îngust. De fapt, cel mai greu era să-l 
privească în ochi pe Bronson, să fie atât de 
aproape de el. Pe de altă parte, nu era bine să 
rămână în bătaia vântului rece. Ultimul lucru care 
i-ar fi trebuit era o răceală. Era supraîncărcată fizic 
și emoţional, iar sistemul ei imunitar era prea 
slăbit pentru a face faţă unor eventuali viruși. 
Oftând, ea făcu un semn cu capul și-l urmă pe 
Bronson spre mașina lui. Bronson îi deschise 
portiera. Tamara ignoră atingerea întâmplătoare a 

piciorului lui și se întoarse pe jumătate spre el, 
pentru ca spaţiul dintre ei să fie mai mare. În 
ciuda a tot ce se întâmplase între ei, Bronson îi 
amintea de fostul ei soţ. Ignorându-i privirile, 
Tamara se strădui să-i amintească pentru ce se 
aflau în acel loc, chiar dacă trupurile lor voiau să 
ignore asta. 

— Meghan era foarte agitată. Biata copilă era 
sfâșiată între dorinţa de a fi loială prietenei sale și 
preocuparea pentru binele Brinei. Fata mi-a spus 
că cei doi sunt foarte îndrăgostiţi și vor să se 
căsătorească, indiferent de consecinţe. Cred că se 
consideră un fel de Romeo și Julieta. Desigur, 
Sabrina ştie că eu nu voi fi de acord cu această 
căsătorie, înainte ca ei să termine colegiul. 
Bronson se încruntă. 

— Christopher știe prea bine că trebuie să obțină 
o bursă și ajutorul Programului USTA Touring 
Pro. La nivelul lui de pregătire eu nu mi-aş putea 
permite să-i plătesc serviciile unui antrenor, echipa- 
mentele și călătoriile în toată lumea. 

— Te înţeleg foarte bine, și eu am făcut toate 


eforturile pentru a-i oferi lecţii particulare 
Sabrinei. Am lucrat la compania Continental. Până 
acum am reușit să-i plătesc totul, dar nu cred că o 
voi putea face în continuare. 

— Ce s-a întâmplat cu compania la care ai 
lucrat? 

— Şi-a restrâns activitatea. Tamara nu-și putu 
ascunde amărăciunea din glas. După ce mi-am 
luat MBA-ul la cursuri serale și după alţi şapte ani 
de muncă dură pentru a fi promovată, am fost 
restructurată. 

— Fără nici un fel de compensaţii sau 
beneficii... întrebă Bronson cu simpatie. 

— Nu mi-au dat nici măcar un ac. Acum, lucrez 
pe cont propriu, am o firmă de consultanţă în 
domeniul sportiv. Muncesc foarte mult pentru ca 
să mă menţin pe piaţă, dar Sabrina nu știe ce 
sacrificii fac pentru ea. 

— Asta este o mare greșeală, zise Bronson, 
întinzându-i un hanorac pe care scria Notre 

Dame. Cred că ar fi bine să-l îmbraci. Vrei să dau 
drumul la calorifer? Dar mă tem că-ţi va fi și mai 
rece când te vei urca în mașina fiicei tale. Tamara 
observă că el dăduse deja drumul la radiator. Cu 
toată atenţia pe care i-o acorda el Bronson o putea 
face să se simtă bine, dar ea nu uita misiunea pe 
care o avea. Totuși nu-și putea manifesta deschis 
resentimentele pe care le avea faţă de 
Christopher, pentru că avea nevoie de tatăl lui. De 
fapt, aveau nevoie unul de celălalt. Era indicat ca 
ei să colaboreze pentru a -și opri copiii de la pros- 
tia pe care voiau s-o facă. Privind mașina în care se 
aflau Tamara observă: 

— Se pare că-ţi merge foarte bine. 

— Aparenţele înșeală. Și eu lucrez acum pe cont 
propriu. Muncesc zi și noapte, dar nu mai ating 
nivelul veniturilor din anii optzeci. 

— Cred că toată lumea simte la fel, aprobă 
Tamara. Spuneam că noi am făcut prea mult pen- 
tru copiii noștri, pentru ca ei să nu simtă greutăţile 
prin care am trecut. Tu l-ai răsfăţat pe Christopher? 

— Pe mine nu m-au ajutat părinţii, pentru că 


mai aveam doi fraţi la colegiu. Am vrut ca fiul meu 
să aibă tot ce-și dorește, să nu-i lipsească nimic, 
mai ales după divorțul meu de mama lui. Acum, 
cred că te-ai încălzit, zise el brusc după o pauză. 
Poţi să dezbraci hanoracul. Bronson își opri 
privirea asupra buzelor ei pline, și staturii ei atle- 
tice. Tamara își simţi obrajii arzând și dintr-o dată 
i se păru sufocant de cald în mașină. Încercând să 
distragă atenţia lui Bronson ale cărui priviri 
zăboveau prea mult asupra ei, Tamara se aven- 
tură. 

— Cred că ai rămas lefter după divorţ. 

— Nu tocmai, zise Bronson pe un ton ciudat. 
Apoi, dregându-și glasul el spuse: pe Joanna n-o 
prea interesau banii, ea-și dorea libertate şi posi- 
bilitatea de a face carieră. Nu l-a mai văzut de mult 
pe Christopher. 

Tamara clătină din cap impresionată. 

— Ce vieți asemănătoare avem! Nici pe Robert 
nu l-a interesat viaţa Sabrinei. Se lăsă tăcerea între 

ei. Tamara avu o senzaţie ciudată, de parcă ar fi 
înotat tăind valul, dar în același timp simţi că dacă 
n-ar fi existat spectrul Sabrinei între ei, în acea 
atmosferă intimă care se crease s-ar fi putut 
petrece multe lucruri. Era oripilată de felul în 
care reacţiona trupul ei, când de fapt, primordiale 
erau interesele fiicei sale, Sabrina. Ea încercă să se 
opună atracției fizice pe care o simţea. Bronson îi 
puse încet mâna pe braţ. 

— Nu-ţi mai face atâtea probleme. Cred că noi 
ne-am educat bine copii, dar viaţa este așa cum 
știm cu toţii, imperfectă și nedreaptă. 

Tamara era foarte îngrijorată pentru că în tim- 
pul discuţiilor în patru, Sabrina îi arătase o față 
ascunsă până acum, sau pe care ea fiind atât de 
ocupată nu avusese timp s-o vadă. Era ceva ce 
Tamarei îi displăcuse total. 

Capitolul 4 


Nervoasă, Tamara deschise portiera și cobori. 
Sabrina o privea acuzator. 

— ÎI cunoșteai dinainte pe domnul Kensington, 
mamă? 

Bronson li se alătură. Tamara deveni dintr-o 
dată rigidă, iritată de tonul insolent al fiicei sale, 
dar se strădui din răsputeri să nu reacționeze faţă 
de această străină care era totuși, fiica ei. Privind 
spre mâna Sabrinei care se afla în palma lui 
Christopher, Tamara îi replică rece: 

— Nu-l cunosc atât de bine precum îl cunoşti tu 
pe Christopher. Noi ne-am cunoscut astăzi. 
Întrucât Sabrina nu i se mai adresa cu apelativul 

„mami“ așa cum se obișnuise, Tamara renunţă la 
rându-i să folosească prescurtarea numelui fetei. 
O durea să facă asta, dar dacă Sabrina voia război, 
urma să-l aibă. După cum spusese și Bronson, nu 
trebuia să manifeste nici un fel de slăbiciune faţă 
de fiica ei. 

— Noi vom mânca mai târziu, aşa am hotărât. 
Nu ne este foame. Cris are meci și nu poate juca 
cu stomacul plin. 

— Sabrina, eu n-am mâncat de câteva ore bune, 
nici mama ta. De fapt, mă gândeam cât de greu îi 
este să muncească pentru ca să te întreţină cu 
toate cheltuielile pe care le implică acest colegiu. 
Cred că merită să mănânce în liniște, măcar atât. 

— O să merg cu mașina ta, Sabrina, pe a mea au 
ridicat-o, zise Tamara. 

— Dacă nu parchezi unde trebuie... îi replică 
puştoaica impertinentă. 

— Mama ta a fost prea îngrijorată din cauza ta. 
Nu voia decât să știe dacă te simţi bine. Nu s-a 
uitat unde parchează. 

— De unde știi atâtea lucruri despre mama? 


întrebă Sabrina cu ostilitate. 

— Toate aceste lucruri sunt mult prea evidente 
pentru cine are ochi să le vadă. Cât despre faptul 
că deși singură, ea reușește să te țină la un colegiu 
privat, să-ți plătească ore particulare, echipament 
sportiv și altele, asta înseamnă că muncește și se 
sacrifică pentru tine. Ar merita mai multă atenţie. 
Bronson reușise să accentueze ceea ce ea refuza 
să vadă, Sabrina era o răsfăţată. O să vin cu mașina 
mea după voi, mai adăugă el. 

— Este bine așa, Brina? 

— Dar ce crezi că s-ar putea întâmpla? S-o bat? S-o 
maltratez? S-o impiedic să se mai ducă la școală 
aşa cum ai făcut tu? sări Tamara indignată. 

— Nu este vina lui, mamă, îi luă Sabrina 
apărarea. A fost ideea mea să venim astăzi aici. 
Cris nu poate mânca acum, are meci peste 
nouăzeci de minute. 

Bronson și Tamara se priviră disperaţi. Copiii 
lor făcuseră front comun, iar lucrurile urmau să 

fie mult mai grele decât anticipaseră ei. Fără alte 
vorbe, se îndreptară fiecare spre mașină. Odată 
urcată în mașina fiicei sale, Tamara își puse centu- 
ra de siguranță. Era destul de umilitor pentru ea 
să rămână fără mașină tocmai astăzi, mai ales după 
toate predicile pe care i le ţinuse Sabrinei cu 
privire la parcare. Dar acum nu-și dorea decât să 
aibă o discuţie cu cea care îi devenise atât de 
străină. 


Bronson o urmări pe Tamara urcând în 
mașina fiicei ei și-i admiră trupul suplu și 
picioarele lungi. Cu părul ei blond cenușiu, ochii 
albaștri și tenul atât de proaspăt, ea părea mai 
degrabă sora Sabrinei, decât mama ei. Dar el nu 
putea să uite durerea care se citea în ochii ei și 
pentru asta simţea nevoia să-și pună la punct fiul 
şi pe Sabrina. În loc să arate părinţilor 
recunoștință pentru tot ce făceau pentru ei, 

aceștia deveniseră niște egoiști, ba chiar avuseseră 
tupeul să-i și înfrunte. Bronson era conștient că 
nu-i făcuse o impresie prea bună acestei femei și era 
hotărât să facă totul ca să schimbe asta. Singurul 
lucru de care se făcea vinovată Tamara era că-și 
iubise prea mult fiica și pusese bunăstarea și fericirea 
acesteia înainte de orice. Ca și el, ea se sacrificase, 
încercând să compenseze lipsa celuilalt părinte și fu- 
sese înșelată chiar de persoana care fusese centrul 
vieţii ei. Și toate acestea chiar dacă Sabrina și 
Christopher se aflau la dispoziția hormonilor și a tur- 
bulenţelor adolescenţei, care le făceau viața foarte 
grea, într-o lume în care era oricum foarte greu de 
trăit. Dar acestor copii li se arătase afecțiune, 
devotament. Copiii erau destul de inteligenţi ca să 
deosebească binele de rău şi nimic, nici chiar hor- 
monii care-i țineau sub presiune sau lumea exterioară nu 
puteau constitui o scuză pentru lipsa lor de onestitate. 

— De ce nu mi-ai spus nimic despre 
Christopher, Sabrina? își întrebă Tamara fiica ime- 
diat ce ieşiră din parcare. 

— Am încercat s-o fac, mamă, zise Sabrina 


ieşind pe bulevardul Angela. Dar tu erai mereu 
ocupată. 

— Sabrina, te rog să reacţionezi ca un om 
matur, insistă Tamara. Dar privindu-și fiica, 
remarcă din nou puritatea și inocenţa ochilor ei 
albaștri... care arătau că fiica ei fusese un copil 
crescut departe de răutatea lumii, de cruda reali- 
tate a vieţii. Oare o protejase prea mult? 

— Ştii că erai prea ocupată, mamă, nu discu- 
tam decât despre notele mele, numai ele te 
interesau. 

— Și ce vezi rău în asta ? 

— Dar cu viaţa mea socială cum rămâne, mamă? 
De ce trebuie să renunţ la toate? 

Tamara se simţi cuprinsă de mânie și făcu efor- 
turi disperate de a nu ridica vocea. În acel 
moment ea văzu cum Bronson și Christopher 
care prinseseră stopul trăseseră pe dreapta, 
aşteptându-le. Când se făcu verde Sabrina ţâșni 
cu un scrâşnet de roți. 

— Sabrina, controlează-te, îi spuse Tamara, nu 


ai voie să te enervezi când conduci. Sabrina abia 
evitase o mașină care venea din sens opus. 

— Idiotul! exclamă ea. 

— Îmi pare rău, Sabrina, dar tu ai greșit, nu el. 
Ce se întâmplă cu tine? 

— Tocmai asta voiam să-ţi reproşez, mamă, tu 
nu ai nimic de spus decât atunci când câștig un 
meci sau iau niște note. Sabrina ţâșni cu toată 
puterea motorului spre prima mașină, cea a lui 
Christopher, și-i făcu semn să lase geamul. Când 
ajunse în dreptul mașinii acestuia, ea îi strigă: 

— Chris, vreau să renunțăm la masă. Hai să ter- 
minăm mai repede cu toate astea. 

Bronson lăsă să-i scape o înjurătură când o 
văzu pe Sabrina trecând ca fulgerul pe șosea. Era 
clar că lucrurile nu se desfășuraseră prea bine 
între mamă și fiică. Oare pierduseră bătălia chiar 


înainte de a o începe? 

Capitolul 5 


Tamarei i se strânse inima când văzu că fiica ei 
parchează mașina în faţa camerei 401 de la 
motel. Pe ușă se afla semnul care indica o 
cameră pentru  nefumători și Tamara răsuflă 
oarecum ușurată. Acum știa cel puţin că Sabrina 
nu inclusese și fumatul în revolta ei. 

Christopher şi Bronson parcară în apropiere, 
iar Christopher ţâșni realmente din mașină. Se 
grăbi spre portiera mașinii Sabrinei și o deschise 
pentru ca fata să coboare. 

— Te simţi bine? o întrebă el, fixând-o cu ochii lui 
albaștri pe Tamara, care era după el, sursa tuturor relelor. 

Bronson deschise portiera Tamarei. 

— Să înţeleg că n-a mers totul așa cum ai fi vrut? 


o întrebă el. 

Dacă n-ar fi fost epuizată de pe urma şocurilor 
pe care le primise în acea zi, Tamara ar fi izbuc- 
nit în râs. Situaţia ar fi fost chiar amuzantă, dacă 
ea şi fiica ei n-ar fi fost implicate. Mama și fiica 
răspunseră în același timp: 

— Mă simt bine, nu am nimic. 

În acel moment atât Sabrina cât și Christopher 
începură să caute cheia de la camera lor. Bronson 
și Tamara se priviră, iar Tamara citi în ochii lui 
dezaprobarea și dezamăgirea care era sigură că se 
citeau și în ochii ei. 

Sabrina descuie ușa și intrară. 


— Christopher are toate şansele să se califice 
și să obţină o bursă, insistă Sabrina. Iar eu vreau 


să fiu alături de el. 


51 


Tamara respiră adânc. Ea și Bronson erau foarte 


șocați și aveau un motiv întemeiat pentru asta: 
copiii lor puneau relaţia dintre ei mai presus de 
viitorul. pe care trebuiau să și-l clădească și refuzau 
să asculte raționamentele logice. Tamara era mai 
îngrijorată ca oricând că acum, când aflase că fiul 
lui nu se gândea să renunţe la colegiu, Bronson nu 
mai părea atât de pornit împotriva celor doi. 

— Sabrina, mai ai un semestru în care poţi juca 
o mulțime de meciuri și te poţi califica. 

— Mamă, nu înţelegi că nu mă interesează 
tenisul acum? Vreau doar să fiu cu Christopher. 

— Te poţi înscrie la aceeași facultate, insistă 
Tamara. Dacă nu intri acum, mai poti încerca și 
anul următor. 

— La anul va fi prea târziu! izbucni Sabrina. 

Tamara păli. 

— Nu cumva ești gravidă? întrebă ea cu 
jumătate de glas, de parcă din camera de motel 
ar fi lipsit dintr-o dată tot oxigenul. 

— Mamă, nu sări atât de repede la concluzii! 


— Cred că mama ta are tot dreptul să-ţi pună 
această întrebare, zise Bronson mai liniștit 
acum, altfel de ce ai fi vrut să fugi cu 
Christopher? 

— Am hotărât să fugim pentru ca să putem fi 
împreună. N-aţi auzit nimic din tot ce v-am spus 
până acum ? 

— Am auzit, sigur că am auzit, dar nici unul din- 
tre voi n-a spus nimic care să aibă sens. 

Sabrina își privi mama cu ură. Tamara se 
cutremură și-și împreună palmele. 

— Cine ţi-a spus unde să ne găsești, mamă? Nu 
cumva Meghan? Dacă este așa, n-o să-i mai 
vorbesc vreodată. Numai ea știa unde sunt. 

— Am crezut că aţi renunţat la ideea de a fugi 
împreună, interveni și Bronson. 

— Da, pe moment am renunţat, dar asta nu 
înseamnă că nu ne vom căsători curând, zise 
Christopher. Aşteptăm ca Sabrina să termine 


53 


școala, în ianuarie. Va lucra in perioada semestru- 
lui de primăvară, în timp ce eu termin colegiul, 
iar în timpul verii voi lucra și eu. O să locuim 
amândoi în campus, căci Notre Dame are aparta- 
mente pentru studenţii căsătoriţi. 

Tamara sări de pe scaunul pe care se afla. Îl 
lăsă pe Christopher să termine ce avea de spus, 
apoi se opri în faţa fiicei sale. 

— Sabrina, ce înseamnă că vei lucra? Ce vei 
face în continuare cu educaţia ta? 

— Lucrurile se mai schimbă, mamă, spuse 
Sabrina și se retrase spre Christopher de parcă 
ar fi solicitat protecţie din partea lui. Acest 
gest o descumpăni pe Tamara care căzu pe 
pat, unde dădu peste Bronson, pregătit s-o 
ajute. În mod normal Tamara s-ar fi înfuriat 
dacă ar fi ajutat-o un bărbat, dar în aceste 
condiţii avea nevoie de cineva care s-o apere 
căci Sabrina reacţionase de parcă mama ei ar fi 
fost vreun monstru, de care trebuia să se 

ferească. Până în acest moment Sabrina își apre- 
ciase mama, îi ceruse sfatul, ba chiar o imitase 
în multe privințe. Fuseseră foarte apropiate, 
mamă și fiică. Toată viaţa ei Tamara o pusese pe 
Sabrina pe primul plan, iar acum fiica ei se 
ferea de ea. Ca prin farmec, Tamara îl auzi pe 
Bronson vorbind: 

— Stii cât de mult doresc să-ţi continui 
educaţia, Christopher. Dar nu înțeleg de ce 
Sabrina trebuie să renunţe la școală? 

— Pentru că dacă intru la facultate, trebuie să 
mă ajute cineva cu lucrările, cu lecţiile, cu practi- 
ca. Sabrina poate fi partenerul meu pentru antre- 
namentele de care am atâta nevoie. Este un 
partener de joc foarte bun. 

Egoismul acestor afirmaţii ar fi făcut-o în mod 
normal pe Tamara să reacționeze violent, dar de 
data asta, ea nu-și revenise de pe urma loviturii 
primite din partea Sabrinei. Bronson fu cel care 
interveni din nou pentru a salva situaţia: 

— Nu crezi că Tamara are ceva de spus în pri- 


vința educaţiei Sabrinei, te-ai gândit și la ea ? 

— De când a început să-ţi mai pese şi de altce- 
va în afară de intrarea mea la facultate şi de a avea 
tot ce n-ai avut tu, tată ? De ce te preocupă ce 
gândește Tamara? 

Bronson se ridică și văzu roșu în faţa ochilor. 

— Pentru tine, Tamara este doamna Hayward, 
băiete. Cere-i scuze imediat. 

— Scuze, doamnă Hayward, mormăi el . 

Tamara nu spuse nimic. Acestui puștan ar tre- 
bui să-i pese de fiica ei și de educaţia acesteia dacă 
ar iubi-o. Iar scuzele lui forțate de intervenţia 
tatălui, nu însemnau nimic. Şi nu de scuzele lui 
avea ea nevoie. 

— De ce faci asta, Sabrina ? întrebă ea cu 
gâtul uscat. De ce vrei să renunti la tot ce ai 
realizat până acum ? Dacă nu mai vrei să joci 
tenis, foarte bine. Dacă nu vrei să-ţi iei o 
diplomă, foarte bine. Am sperat c-o să studiezi 

la Yale sau la Northwestern, ar fi fost bună ori- 
care dintre aceste facultăţi. Tamara ridică 
mâinile spre fiica ei implorând-o. Nu poti 
renunța la tot ce ai realizat până acum. Eşti o 
fată prea deşteaptă, prea talentată, ca să te 
irosești și să lași acești ani preţioși să treacă pe 
lângă tine. 

— Dar ce-ar trebui să fac mamă? Să-mi 
petrec viața așa ca tine? Tu duci o viaţă lip- 
sită de dragoste. Poţi să susţii că te satisface 
cariera într- atât încât nu simţi nevoia să fii 
iubită? 

— Tot ce pot să-ţi spun este că mi-a fost destul 
de greu după ce am divorțat de tatăl tău. Dar tu ai 
fost întotdeauna prioritatea mea. Și cariera m-a 
ajutat foarte mult, trebuie să recunosc. Ştiu că 
studiile și cariera nu sunt chiar pentru oricine, 
indiferent dacă este bărbat sau femeie, dar pe tine 
te cunosc foarte bine, Sabrina. După ce-ţi va trece 
această iubire de adolescenţă o să-ţi pară rău. 

Atunci însă va fi prea târziu, nu se va mai putea 
salva nimic. Nu lăsa viaţa să treacă pe lângă tine. 

— Eu consider că viața va trece pe lângă mine 
dacă nu voi fi cu Christopher. Am ales dragostea 
în locul carierei, mamă. 

Tamara lăsă mâinile să-i cadă pe lângă corp. Nu 
mai putea să continue. Trebuia să aștepte să-și revină 
pentru că nu putea înţelege că această tânără care 
stătea acum în fața ei era copilul pe care-l adorase. 

— Chiar dacă vrei să fii cu Christopher nu 
înseamnă să renunti la tenis, interveni și Bronson. 
Poţi să-ţi continui educaţia, poţi să-ți împlinești 
toate visurile. 

— Singurul meu vis este să fiu cu Christopher, 
insistă Sabrina cu încăpățânare privindu-l cu 
adoraţie pe băiat care-i întoarse privirile. 

Tamara încercă să treacă peste șocul provocat 
de afirmaţiile fiicei sale. Sabrina era copilul ei! 

— Dar ce te-a făcut să recurgi la fuga cu 
Christopher? 

— Am vrut să scap de toate discuţiile cu tine, 


știam că mi-ai fi interzis să mă mărit cu el. Dar 
n-am știut că Meghan mă va trăda! 

— Dar tu de unde ai aflat, tată? De la Jonathan, poate ? 

— De la vara mea, Christopher. 

— Brandy? zise Christopher de parcă nu i-ar fi 
venit să creadă. Am crezut că este de partea noas- 
tră. 

— Şi de asta i-ai vorbit despre Sabrina și 
planul tău de a te căsători cu ea? De ce n-ai 
procedat bărbătește, de ce n-ai discutat cu 
mine? 

Vorbele lui Bronson îl făcură să roșească. 

— Sunt bărbat în toată firea tată. Am opt- 
sprezece ani și mă voi căsători cu Sabrina. 

— Iar eu împlinesc optsprezece ani peste câte- 
va luni. Am decis să aşteptăm până atunci. 

— Atunci de ce locuiti în aceeași cameră? zise 
Bronson privind de la unul la celălalt. Faceţi o 


repetiție pentru luna de miere? 

— Acum vorbeşti ca un puritan, tată. Am luat o 


singură cameră pentru că era mai ieftin așa. 

— Sabrina, ai avut dreptate, nu sunt de acord să 
te măriți acum. Nu vreau să-ţi iroseşti viaţa. Dar 
mă doare foarte tare faptul că nu mi-ai spus nimic 
despre relaţia ta cu Christopher. 

— Erai mereu ocupată cu preţioasa ta cari- 
eră, mamă, o sfidă Sabrina. Cred că mi-ai fi 
ținut mii de predici dacă ai fi aflat că aveam un 
prieten. 

— Dar nu este primul prieten pe care-l ai, 
Sabrina, spuse Tamara obosită. Și mai știi că dacă 
te-ai fi ocupat mai mult de tenis ai fi ocupat un 
alt loc, la nivel naţional. Dar te-am lăsat să ai și 
ceea ce se numește viaţă socială. În timp ce alte 
fete luau parte la toate turneele, tu mergeai la 
dans, la concerte, sau rămâneai peste noapte la 
prietene. 

— Acum toate astea nu mai înseamnă nimic 


pentru mine, nu vreau decât să fiu cu 

Christopher. Tamara se uită la Bronson. Erau pe 
aceeași lungime de undă. Se încredințaseră că 
nimic mai mult nu avea să se întâmple acum. 
Șocul fusese prea mare atât pentru părinţi cât și 
pentru copii. 

— Deja ai pierdut o zi de cursuri și antrena- 
mente, Sabrina. Ce ai de spus despre obligaţiile 
tale ? 

— Se vor descurca toţi fără mine, mamă. Dacă 
asta te face să te simţi mai bine, poţi să le spui că 
mi-am scrântit piciorul. Oricum am avut tendinită 
în ultima vreme. 

— Nu despre mine este vorba, Sabrina, ci 
despre școala, antrenorii, colegii tăi. Ar fi mai bine 
să plecăm acum, i se adresă ea lui Bronson. 
Trebuie s-o duc pe Sabrina acasă, iar Christopher 
trebuie să se întoarcă pe teren. 

Capitolul 6 


— Mergi inainte, Tamara. O să avem noi grijă de 
mașina ta. 

— Tată, eu nu plec fără Sabrina, spuse Christopher. 

Asemănarea dintre cei doi era uimitoare, își 
spuse Tamara. Dar Christopher era mai înalt și 
mai bine făcut decât tatăl lui. 

— Eu am un meci de jucat, tată, nu mă pot con- 
centra asupra Sabrinei și a mașinii unei străine. 

Bronson deveni dintr-o dată foarte rigid și i se 
adresă cu o voce tăioasă: 

— Străina, aşa cum spui tu cu neruşinare, este 
mama fetei pe care sustii c-o iubești.lar dacă îţi 

asumi responsabilitatea unei astfel de afirmaţii, ar 
trebui să te şi comporti ca un tânăr responsabil și 
nu ca un puști care se prostește făcând pe 
îndrăgostitul. 

— Eu nu consider că ne prostim, sări 
Sabrina. 

— Iar dragostea noastră este cât se poate de 
reală, susţinu și Christopher. 

Tamara se uită la Bronson. 

— Dacă nu faceţi dragoste, de ce locuiti în 
aceeași cameră? 

Sabrina roși. 

— Mamă, asta nu este problema ta. 

— Sabrina va împlini optsprezece ani peste 
câteva luni, tată. 

— Dar până atunci se va duce acasă cu mama 
ei. Dacă aș fi știut că aduci fata într-un motel ieftin 
Ca ăsta ... 

— Nu este chiar atât de ieftin cum crezi tu, tată, 
obiectă Christopher. Tocmai de asta am închiriat 
o singura cameră. 

— O singură cameră, repetă Bronson. Atunci 


dacă nu ești capabil să asiguri un acoperiș ca 
lumea deasupra capului fetei pe care o iubești, 
cum crezi că vei plăti toate cheltuielile unei 
familii, de acum înainte ? 

— Nu uitaţi că o să lucrăm amândoi, interveni 
Sabrina. Eu termin școala cu un semestru mai 
devreme şi o să încep lucrul până când 
Christopher va termina colegiul. O să mai câștige 
și el bani de la meciurile pe care le joacă sau dând 
ore de tenis la club, pe timpul verii, susținu fata 
apropiindu-se de iubitul ei. 

Tamara simți pornirea de a-i despărți. 

— Şi după asta cum vă veţi descurca? întrebă 
ea. 

— Christopher va primi bursa pentru conti- 
nuarea studiilor iar eu o să lucrez până când el va 
primi confirmarea ca jucător profesionist. 

Tamara, care abia se mai ținea pe picioare, 
înțelese că o eventuală continuare a discuţiei nu 
mai avea rost în acel moment, așa că-i spuse: 

— Sabrina, mergem acasă acum. 


Sabrina îl îmbrățișă cu ambele braţe pe 
Christopher și o privi cu ură pe mama ei. 

— Nu merg nicăieri. Nu mă poţi forța s-o fac. 

— Sabrina, nu împinge lucrurile prea departe. 

— Christopher, dă-i drumul Sabrinei, se auzi 
vocea lui Bronson. 

Christopher făcu un pas înapoi, nu fără părere de 
rău, iar Sabrina îi aruncă Tamarei o privire ucigătoare. 

— Nu ai cum să ne desparti, mamă. Nu numai 
că voi fugi cu prima ocazie, dar o să te și urăsc 
pentru toată viaţa. 

Tamara își privi cu uimire fiica, atât de aliată cu 
acest necunoscut împotriva ei. Îşi simţi inima 
sfâșiată. Își spuse că era mai bine să nu continue 
pe același ton, sau să ţină predici, ci să lase 
lucrurile să se calmeze până când ea și Sabrina vor 
avea ocazia să discute la rece. 

— Să mergem, Sabrina. Trebuie să fii la 
Deerbrook, la ora șase. Ai primit o invitaţie, tre- 
buie să joci. 

— Nici nu mă gândesc să merg, zise Sabrina. lar 


dacă o să mă forțezi să merg, n-o să joc. O să 
simulez o durere de genunchi. 

Cu colţul ochiului Tamara îl văzu pe Bronson 
respirând ușurat . Pentru ea pierderea era dublă. 
Sabrina voia să renunţe la viitorul pe care ea lup- 
tase din greu ca să i-l asigure, iar Christopher 
încerca să ridice obstacole în calea unei posibile 
relaţii dintre ea și Bronson. 

— Cum rămâne cu codul onoarei, după care ai 
trăit până acum, Sabrina ? Îţi aminteşti că te-am 
învăţat să nu trişezi niciodată, să nu găsești scuze 
ieftine, să dai întotdeauna ceea ce ai mai bun și 
să accepti o înfrângere tot așa cum accepti victo- 
ria ? 

— Asta a fost valabil atâta timp cât tenisul 
însemna ceva pentru mine, zise Sabrina dis- 
prețuitor. Acum, numai Christopher este impor- 
tant. 

— Bine, adună-ţi hainele și hai să mergem, 
Sabrina.Tamara deschise ușa și ieşi. Iarna nu era 

prea departe judecând după frigul de 
afară. Toamna era anotimpul ei preferat, dar anul 
acesta fusese foarte scurtă. Ca și visurile Sabrinei, 
de altfel. Ca și locul unic pe care ar fi trebuit să-l 
ocupe Tamara în viaţa fiicei sale. Sabrina renunța 
la tot numai din cauza unui băiat, tot ce o făcuse 
fericită, până atunci. Tamara ura momentul în 
care mureau visurile. 

— Conduci tu, mama? o întrebă Sabrina. 

— Dacă promiţi că ești atentă la drum poți să 
conduci tot tu. 

— Ştii că n-aş conduce niciodată fără să fiu 
foarte atentă, mamă. Nici măcar n-aş încerca să mă 
sinucid. Întâlnind privirea indignată a fiicei sale, 
Tamara porni motorul și reuși să nu rostească 
vorbele care-i stăteau pe buze. Sabrina începuse 
deja s-o omoare. Lent. 

— Nu înţeleg de ce trebuie să ne complicăm 


inutil, pentru doamna Hayward. Este mașina ei și 
dacă n-a fost atentă și a lăsat ca mașina să-i fie 
ridicată... 

— Christopher! sări Bronson a cărui voce ar fi 
acoperit și tunetul. Mașina acestei doamne a fost 
ridicată pentru că eu i-am ocupat locul de parcare! 

— Atunci este problema ta, tată! 

— lar motivul pentru care este aici ești chiar tu, 
cu toate problemele pe care i le-ai cauzat. 

— Sabrina este fiica ei, mai spuse Christopher. 

— Mă bucur că-mi amintești. Tu ce-ai simţi dacă 
fiica ta nu s-ar mai duce la școală, dacă n-ai ști 
unde se află și ai găsi-o cu vreun neisprăvit... 

— Eu nu pot fi considerat neisprăvit, tată, se 
agăță Christopher de singurul element pe care-l 
putea respinge. 

— Se poate numi astfel orice băiat care face o 
fată să fugă de acasă și să stea într-o cameră ieftină 
de motel. De unde ştie ea că nu ești vreun viola- 
tor, drogat sau pește? 

— Dar eu nu pot fi acuzat de nimic din toate astea. 
— Ajunge, Christopher. Am obosit și mă 


aşteaptă o zi foarte grea în continuare. Mâine o 
să mă întorc după mașina mea. Acum, să 
mergem acasă. Și să nu îndrăznești să conduci 
peste limita de viteză, altfel vei avea de a face cu 
mine. 

Christopher urcă în Celica sa, iar Bronson în 
mașina Tamarei. La semnalul lui Bronson, 
Christopher porni spre Indiana Toll Road, fără 
viteză. Fără a-l scăpa o secundă din ochi, Bronson 
realiză că era dezgustat de fiul lui și din alt motiv: 
cunoscuse o femeie care-l atrăgea și în loc să fie cu 
ea, se trezise separat de ea de multe alte lucruri, 
în afara distanţei. 


Tamara ajunse acasă, descuie, și undele de 
ostilitate care veneau din partea Sabrinei o urmară 
până în camera de zi. În mod normal, ea ar fi făcut 

focul în șemineu, ar fi comandat pizza și ele două 
s-ar fi simţit bine. Dar o singură privire pe care i-o 
aruncă Sabrina îi alungă orice gând bun. Cu toate 
acestea o întrebă: 

— Nu-ţi este foame ? Aș putea încropi ceva. 

— Chiar nu înţelegi, mamă ? Nu am nevoie de 
nimic de la tine, sunt destul de mare pentru a-mi 
pregăti totul singură, nu vreau decât să nu mai fiu 
controlată. 

Tamara trase aer în piept. Situaţia era 
destul de încordată şi trebuia abordată cu 
calm. 

— Foarte bine, eu o să-mi pregătesc o salată, 
dacă dorești poţi să mănânci și tu. 

Tamara știa că Sabrinei îi plăceau acele salate 
în care ea obișnuia să pună de toate, de la ceapă 
și roșii până la şuncă, brânză, creveţi și pește. 
Dar de astă dată planul ei de a-și atrage fiica nu 
funcţionă. 

— Nu mi-e foame, o să mănânc doar un 
iaurt. 

— Cum dorești, zise Tamara dezamăgită, dar 


și hotărâtă să încerce a schimba lucrurile chiar 
din acest moment. Nu mai insistă ca Sabrina să 
mănânce, aşa cum ar fi făcut altă dată. Sabrina 
se îndreptă spre frigider de unde scoase un 
iaurt cu fructe, îl desfăcu dar apoi renunță. Îl 
aruncă direct în cutia de gunoi. 

— Ai uitat că trebuie să arunci gunoiul, Sabrina, 
îi aminti Tamara. 

Dacă cineva avea dreptul să se simtă ofensat 
aceea era Tamara și nu fiica ei care acţiona ca un 
„Terminator“ cu aparatele casnice. 

— Dacă ai fi avut un soț, l-ai fi cicălit pe el și 
m-ai fi scutit pe mine de toate astea. 

— Deci asta este problema ta, Sabrina? Faptul 
că am reușit să te cresc de una singură? Sau 
poate că am eșuat ca mamă? Poate că mă 
învinuiești pe mine pentru că am divorțat și te 
foloseşti de Christopher ca substitut al tatălui 
tău? Cât despre meciul de antrenament, faci ce 
vrei. 

— Chiar așa? spuse Sabrina intrigată. Până acum 


tenisul meu a fost preocuparea ta de bază. 

— Preocuparea mea a fost să-ţi asigur tot ce-ţi 
trebuie pentru un trai îndestulat. Nu pot să neg că 
și cariera m-a interesat foarte mult.Tenisul a fost 
un vis al meu care ti-ar fi permis să realizezi 
foarte multe, dacă ti-ai fi folosit capacităţile la 
maxim. Dar n-am de gând să-ţi ţin vreo predică, 
Sabrina, n-o s-o mai fac de acum. Începând din 
acest moment poti să-ți stabilești singură progra- 
mul. Dacă vrei să participi la concursuri fă-o, dacă 
nu, renunţă. După cum ai spus, ai aproape opt- 
sprezece ani, este problema ta. Se întoarse cu 
spatele spre ea și se îndreptă spre chiuvetă unde-și 
spălă faţa cu apă rece. Sabrina părăsise bucătăria. 
Tamara auzi telefonul care suna insistent. Își ima- 
gină că era Christopher care o căuta pe Sabrina. 
De aceea fu foarte surprinsă când auzi vocea 
Sabrinei: 

— Mamă, domnul Kensington vrea să-ţi 
vorbească. 

Capitolul 7 


— Sper că nu te-am deranjat. 

Tamara luptă cu emoția care pusese 
stăpânire pe ea. Acum, care dintre ei se com- 
porta ca un adolescent ? 

— Nu, nu m-ai deranjat, abia am sosit. 

— Sper că n-aţi avut probleme pe autostradă? 

Tamara simți oarecare îngrijorare în glasul 
lui. 

— Nu, m-am oprit la birou pentru a-mi lua 
mesajele și câteva dischete. O să am cam mult 
de lucru în acest sfârșit de săptămână, ca să pot 
recupera. 

— O să lucrezi tot weekendul? 


— De ce întrebi ? 

— După cum știi, Christopher nu este prea 
încântat să stea departe de Sabrina și se com- 
portă ca un martir. 

— Lucrurile stau tot așa şi aici. Eu fac toate 
eforturile de a continua s-o protejez, dar indi- 
rect, căci nu pot s-o las să continue cu greșelile 
pe care le-a făcut. 

— De fapt, te-am sunat pentru a te invita 
mâine la un banchet. Firma mea, Kensington 
Tools, a fost premiată pentru condiţiile 
excepționale de lucru asigurate angajaţilor si 
pentru realizări deosebite în domeniu. Dar 
poate că nu ai timpul necesar pentru a te 
pregăti... 

— Nu este nici o problemă, mi-ar face plăcere 
să merg. 

Amândoi fură surprinși de ușurința cu care 
Tamara acceptă invitaţia. Se simţea obosită, plic- 

tisită şi sătulă de responsabilităţi, facturi și pro- 
bleme. Sabrina nu mai avea nevoie de ajutorul 
ei, iar ea trebuia să fie pregătită să înfrunte 
situaţia. 

— Mă bucur mult, Tamara, că te-ai hotărât să 
mai ieși din casă. Eu voi îmbrăca un frac pentru 
această ocazie. 

— Asta înseamnă că va trebui să-mi cumpăr o 
rochie nouă. 

— Aș vrea să te însoțesc la cumpărături. 

— Stii, în ultima vreme n-am avut timp să mă 
ocup de garderoba mea. O să-mi facă plăcere să- 
mi aleg o rochie pe care s-o îmbrac cu această 
ocazie. 

Tamara lăsă receptorul, și dintr-o dată simţi 
că i se face foame. Gândul că a doua zi va 
petrece câteva ore plăcute în compania unui 
bărbat interesant o făcu să mai uite de pro- 
blemele ei. Fusese surprinsă de invitaţia lui 
Bronson. Tamara ridică receptorul în dorința de 

a lua legătura cu prietena Sabrinei, Meghan, 
care probabil era foarte îngrijorată. În acest 
moment surprinse o convorbire între Sabrina și 
Christopher. 

— Cred că tata și-a pierdut minţile. A invitat-o 
pe mama ta la un banchet. 

— Un banchet? repetă Sabrina care nu putea 
să creadă. Și mama a acceptat? Cum a putut face 
una ca asta? Nu că n-aș vrea să iasă şi ea cu cine- 
va, dar... 

Tamara simţi că-și pierde cumpătul. Ea nu 
ascultase niciodată convorbirile Sabrinei, dar 
de data asta fu foarte deranjată de faptul că 
cei doi își socoteau părinţii niște fiinţe ase- 
xuate. 

— Vă mulţumesc pentru că-mi purtaţi de grijă, 
interveni ea. Sabrina rămase fără cuvinte iar 
Christopher fu cuprins de un acces subit de 
tuse. Ceea ce eu și tatăl tău vrem să facem este 
problema noastră. Iar voi doi aveţi de rezolvat 

următoarele probleme: nu mai ascultați nicio- 
dată convorbirile altora, iar tu, Sabrina, lasă 
telefonul și ocupă-te de problemele casnice care 
îți revin. Altfel nu vei mai avea acces la telefon. 
Cei doi trântiră telefoanele încât Tamara se miră 
că linia mai funcţiona încă. 

Sâmbăta trecu foarte repede. Sabrina rezolvă 
problemele casnice cu disprețul unei prințese 
oprimate. Tamara realiză încă o dată ce mult își 
menajase fiica, cerându-i numai note mari și 
participarea la turneele de tenis. Din fericire, 
Tamara avu mult de lucru dar astfel fu scutită de 
oftatul și ușile trântite de fiica ei. 

— Sabrina? 

— Poftim, mamă. 

Tamara avu un şoc văzându-și fiica îmbrăcată 
cu un şorţ în care arăta ca Cenușăreasa. 

— Am nevoie de o rochie nouă. Vrei să vii cu 
mine la cumpărături? Știu că ai nevoie de cizme 
noi și de poşetă. 

— Eu să merg cu tine la cumpărături? Ce-ar 


spune prietenii care m-ar vedea cu tine ? 

— Atunci să te întreb altfel. Ai nevoie de ceva? 

— Da, de o femeie de serviciu. 

— De ce, Sabrina? Doar m-ai avut pe mine 
bună la toate, până acum. Tamara ieși fără a mai 
spune ceva ce ar fi putut să regrete. 

Se auzi soneria. Sabrina se grăbi să deschidă, 
dar spre dezamăgirea ei era Bronson care 
venise s-o ia pe Tamara. Cu umerii lui largi, 
îmbrăcat într-un frac elegant, arăta foarte bine. 
Tamara era și ea foarte frumoasă. Purta o rochie 
albă, lungă, cu un umăr gol. Privirile li se întâl- 
niră. 

— Arăţi grozav, îi spuse el. 

Tamara îi aruncă o ultimă privire Sabrinei 
care îi privea furioasă. 

Capitolul 8 


Banchetul se desfășura într-unul din cele 
trei saloane ale unui luxos restaurant ger- 
man, renovat de curând, situat în parcul 
Lincoln. Intrarea restaurantului era realizată 
într-o arhitectură sobră, şi privirile Tamarei 
fură atrase de un candelabru imens, adus de 
la Viena. Tamara își aminti de castelele pe 
care le vizitase ca studentă în turul Europei 
pe care-l făcuse într-o vară. Restaurantul îi 
aminti cu plăcere de timpurile când călătorea 
mult, și-și reproșă că devenise o prizonieră a 


muncii. 

li spuse toate acestea lui Bronson iar el con- 


firmă ceea ce simţea ea: 

— Și eu mă simt tot mai legat de casă şi am 
senzaţia că mi se scurge viaţa printre degete. 
Privindu-l, Tamara își spuse că se simţea tot mai 
atrasă de omul care se afla în faţa ei. Tot mai 
aveau de rezolvat probleme legate de copiii lor 
iar ea trebuia să aibă grijă să nu cadă prea mult 
în mrejele lui. Tamara își ridică privirile spre 
candelabrul din hol și în acel moment simţi 
ochii lui Bronson aţintiţi asupra ei. 

— Nu ştiu dacă te simţi foarte bine, Tamara, 
n-aş vrea să consideri că-i trădezi pe cei doi 
copii ai noștri. 

— Am 0 senzaţie ciudată, pentru că nu știu 
cum gândesc. Tot mai cred că nu este ceva 
serios între ei, nici nu poate fi la vârsta lor. 
Sabrina se comportă total lipsit de maturitate, 
dă ochii peste cap, oftează mereu, trântește 
ușile în dorința de a-mi aminti tot timpul că am 
ceva cu ea, c-o pun să facă toate treburile casei. 

— Iar acum crezi că nu este cinstit ca noi să ne 


distrăm iar ei... 

Tamara începu să râdă. Era adevărat că așa 
gândea, dar acum când auzise părerea lui ... 

— Trebuie să suporte consecințele 
comportării lor nesăbuite. Dar oricum, aş vrea 
să-ți propun să petrecem seara asta într-un mod 
cât mai plăcut, fără să ne mai facem probleme 
sau să ne gândim la copiii noștri. 

— Este o idee minunată. 

Seara trecu foarte repede. Mâncarea fu mi- 
nunată, cu bucătărie americană și germană. 
Dansară până când sosi momentul decernării 
premiilor. Cu toate acestea pe la miezul 
nopții Tamara nu-și mai putu ascunde îngri- 
jorarea. 

— Se vede că te gândești la Sabrina, îi spuse 
Bronson. 

— Deşi are optsprezece ani, n-a mai rămas 
niciodată singură acasă toată noaptea. De fiecare 
dată am lăsat pe cineva să stea cu ea. 

— Ai vrea să plecăm? 
— N-aș vrea să-ţi scurtez seara care este atât 


de plăcută, dar... 

— Oricum, dacă n-ai fi fost tu, aș fi plecat de 
mult. N-ar fi mai bine să-i telefonezi Sabrinei 
decât să plecăm acum ? 

Tamara formă numărul de acasă și Sabrina 
răspunse imediat. 

— Nu trebuia să mă verifici, mamă, nu mai 
sunt un copil, după cum bine știi. Am aproape 
optsprezece ani. Și dacă aș locui singură, ce-ai face, 
m-ai suna din cinci în cinci minute ca să vezi ce 
fac? 

Cum putea Tamara să-i explice că n-o putea 
lăsa să se desprindă dintr-o dată de ea, chiar 
dacă împlinea optsprezece ani? Probabil că 
Sabrina va înţelege toate suferinţele ei doar 
când va avea propriul ei copil pe care să-l vadă 
evoluând de la o fetiţă cu coadă de cal într-o 
domnişoară cu pretenţii, cu propria ei viaţă, în 
care nu-și mai includea mama. 

— Bine, Sabrina, am vrut doar să mă asigur că 


ești bine, mai spuse Tamara și o lacrimă i se pre- 
linse pe obraz. 

Bronson văzu și o sărută pe obraz. 

Tamara simţi că nu mai are aer. Fusese un 
gest neașteptat din partea lui care o luase prin 
surprindere. Se dădu un pas înapoi, îl privi și nu 
mai spuse nimic. Bronson o sărută din nou. 

— Ştiu că-ţi este foarte greu, Tamara. 

— Şi tu simţi asta ? 

— Faptul că sunt tată nu schimbă lucrurile, 
nici nu le atenuează. Și eu mi-aș dori ca timpul 
să nu fi trecut atât de repede, iar Christopher să 
mai fie bebeluș, să fie numai al meu. 

— N-ar fi mai bine să continuăm conversaţia în 
mașină? Deci tu te simţi vinovat că n-ai petrecut 
mai mult timp cu Christopher? 

— În familia noastră lucrurile s-au desfăşurat 
normal. Eu am lucrat, iar el a stat cu soţia mea. 
N-am înţeles la vremea respectivă că am făcut 
o mare greșeală, dacă aș fi înțeles asta Joanna 

nu s-ar fi simțit sufocată de treburile casei și nu 
m-ar fi părăsit pentru a se realiza profesional. 

— Nu poţi lua toată vina asupra ta. Ea nu avea 
dreptul să-și părăsească fiul. 

— Și eu am greșit dând vina numai pe ea, abia 
acum înțeleg că n-am avut dreptate. 

— Eu nu pot manifesta atâta înţelegere pentru 
fostul meu soţ, care nu și-a văzut fiica de la vârs- 
ta de șase ani. 

— Locuiește în alt stat? 

— Nu, dar s-a recăsătorit, iar fiica lui nu este 
acceptată în noua lui familie. 

— Tu ai făcut un lucru minunat, Tamara, ai 
reușit să câștigi existența familiei, să plătești 
toate taxele și să pui mâncare pe masă. Iar dacă 
fiica ta a făcut o alegere greșită, nu este vina ta. 

Capitolul 9 


Era trecut de unu și jumătate când Bronson 
parcă mașina în garajul care deservea mai multe 
case din cartier. Bronson fusese de acord să intre 
în casa Tamarei, să bea o cafea, căci nici unul din- 
tre ei nu dorea ca seara asta minunată să se ter- 
mine brusc. Nu i se părea absurd că Tamara, după 
ce-și purtase fiica nouă luni în pântece, după ce 
anticipase fiecare primejdie care îi putea pândi 
fiica timp de optsprezece ani, realizase că nu era 
pregătită s-o lase pe Sabrina să-și ia viața pe cont 
propriu. Tamara sperase s-o mai aibă pe Sabrina 
alături cel puţin încă patru ani, anii de facultate. Și 

poate că dacă Sabrina ar fi plecat la facultate, 
despărțirea lor n-ar mai fi fost atât de dureroasă. 
Dar gândul că Sabrina era gata să taie toate 
legăturile care o mai ţineau aproape de mama ei, 
pentru un tânăr oarecare, o speriase pe Tamara. 
Bronson luă cheile Tamarei și descuie ușa de la 
intrare, apoi intrară prin bucătărie mergând pe 
vârfuri pentru a nu o trezi pe Sabrina. Dar auziră 
câteva râsete înfundate și chicoteli care veneau de 
undeva dinspre camera de zi. Tamara se îndreptă 
spre camera de zi fără zgomot. Apoi, aprinse 
lumina cu o mișcare bruscă, iar cei doi tineri care 
se aflau pe canapea săriră ca arşi. 

— Acum înțeleg de ce nu-ţi era teamă de 
întuneric, zise Tamara, surprinsă că putea să-și 
păstreze calmul. 

Sabrina era prea șocată și vinovată pentru a mai 
spune ceva, dar Christopher nu se pierdu cu firea 
nici când îl văzu pe Bronson. 

— Tată, ce cauţi aici? 

— Nu crezi că aș putea să-ţi pun aceeași întrebare? 

— Mamă, l-am chemat pe Christopher numai 


după ce ai telefonat tu! zise Sabrina încheindu-și 
nasturii bluzei. Observând mâna lui Bronson pe 
umărul mamei ei, fata spuse cu un zâmbet: 

— Acum pot să înţeleg de la cine a moștenit 
Christopher aceste porniri de donjuan. 

— Da, şi nu are gusturi proaste, zise Bronson. 

Tamara auzi șuşoteli care veneau din bucătăria 
unde se aflau cei doi. De fapt, toată atenţia ei era 
concentrată asupra lui Bronson, căci tânjea după 
sărutul lui. Bronson se înclină spre ea chiar în acel 
moment de parcă i-ar fi simţit dorinţa. Sărutul lor 
fu prea scurt, dar promitea mult. Obrajii Tamarei 
începură să ardă ca flacăra. Bronson îi sărută ochii 
închiși, iar Tamara simţi că deși copiii se aflau în 
încăperea alăturată, acest fapt nu-i diminua dorința. 
Cum se întâmplase totul atât de repede? Căci până 
să-l cunoască pe el, Tamara nu simţise nevoia unei 
vieţi sociale. Privirile ei întrebătoare le întâlniră pe 
ale lui Bronson, dar în ochii lui, Tamara nu citi 
răspunsul la temerile și întrebările ei. 

Capitolul 10 


Dimineaţa următoare, lucrurile părură și mai 
complicate în familia Hayward. Sabrina trânti 
sugestiv ușa frigiderului și făcu tot posibilul să-și 
irite mama. 

— Nu încetezi cu toate copilăriile astea, Sabrina? 
o întrebă Tamara care se străduia să-și menţină cal- 
mul. 

— Încep să înţeleg, zise Sabrina.Tot ce fac eu 
este numai teatru, pe când actele tale sunt legi- 
time, rodul unui comportament adult și respon- 
sabil, nu? Ce vrei să faci, mamă, de fapt? M-am 
obișnuit să fim numai noi singure... 

— Aici voiam Să ajung, Sabrina. Am fost numai 
noi două, am fost foarte apropiate, am împărțit 
totul. Tocmai din cauza asta sunt atât de afectată, 
tu ai făcut totul fără știrea mea, m-ai trădat. Tamara 
ridică o mână când fiica ei încercă să se scuze: 
ascultă-mă acum, Sabrina. Vom discuta pentru ulti- 
ma oară, apoi tu vei putea decide singură. Tamara 
ignoră aerul melodramatic al fiicei sale. Niciodată 
nu m-am îndoit de sentimentele tale. Sunt con- 
vinsă că sunt cât se poate de reale. Prima dragoste 
este întotdeauna foarte intensă și minunată, dar îţi 
poate rezerva surprize foarte neplăcute. Trupul tău 
își continuă creșterea şi poate că nu poți întot- 
deauna să-ţi controlezi emoțiile. Se poate ca trupul 
s-o ia de cele mai multe ori înaintea raţiunii și 
experienţei tale. Nu ești obișnuită să rezolvi 
probleme legate de dragoste sau de sex. Tocmai de 
aceea părinţii trebuie să-și protejeze cât mai mult 
copiii. Poate că nu poți crede asta, dar și părinţii au 
fost cândva tineri şi au simţit astfel de lucruri. 

— Şi dacă tu ai supravieţuit, de ce nu poţi crede 


Că și eu mă voi descurca? 

— Nu se pune problema supravieţuirii, Sabrina. 
Trebuie să duci o viață plină, care să te satisfacă. 

— Vrei să spui că tu nu ai avut aceste satisfacţii 
de la viaţă? 

— Până la un punct. L-am cunoscut pe tatăl tău 
în colegiu, chiar în perioada examenelor. Dar tatăl 
tău m-a pus să aleg între viaţa alături de el și conti- 
nuarea școlii. Eu am făcut prostia să-l aleg pe el și 
am regretat. 

— Dar te-ai descurcat destul de bine. 

— Da, dar cu ce preţ! După ce el a dispărut din 
viața noastră a trebuit să-ţi fiu mamă și tată. Desigur 
toate dorinţele și nevoile mele au rămas pe locul 
doi, am lucrat zi şi noapte, am terminat școala la 
seral. Bunicii tăi au murit de pe vremea când eram 
studentă, așa că n-am avut cu cine să te las. Mă 
durea inima că trebuia să te las cu doica, pentru că 
eu nu-mi doream decât să te am mereu cu mine... 

— Dar totul s-a rezolvat cu bine. 


— Da, dar mie mi s-a părut că ai crescut prea 
repede și eu n-am avut timpul necesar pentru a 
mă bucura de tine. Poate că n-am auzit fiecare 
cuvânt nou pe care l-ai învăţat, nu te-am asistat la 
primii pași. Aș fi vrut să fiu alături de tine în 
fiecare moment al vieţii tale, să-ţi alin și cea mai 
mică durere, să mă bucur de fiecare zâmbet al 
tău. 

— Deci, dacă vreau să am un copil trebuie să 
stau acasă cu el. Până atunci Christopher se va fi 
pus pe picioare... 

— Asta este o noţiune foarte relativă, draga mea. 
Fl nu este pregătit să treacă la profesionism, iar 
dacă o va face va dura mult să ajungă pe primele 
locuri. 

— Asta înseamnă că nu va trebui să ne grăbim cu 
copiii... 

— Nu poți evita acest lucru cu ușurință, întot- 
deauna... 

— Mamă, noi n-am făcut dragoste încă, după 


cum ţi-am mai spus! 

— Dar acest moment nu va mai întârzia mult. 
Sentimentele voastre sunt foarte puternice, la fel 
și necesitățile a două trupuri tinere, sănătoase. 
Trebuie să ai grijă. 

— Vorbești de parcă aş putea contacta vreo 
boală. 

— Nu este exclus. Și oricum, nici o metodă con- 
traceptivă nu este sută la sută sigură. Cum vei mai 
munci dacă o să ai un copil ? N-o să-l poţi însoţi pe 
Christopher peste tot așa cum îţi dorești. 

— Am crezut că abia aștepți să ai un nepot, 
mamă. 

— Să nu ne grăbim! Abia îl aştept, dar după ce-ţi 
vei fi terminat educaţia. 

— Mamă, ai o adevărată obsesie cu desăvârșirea 
educaţiei! 

— Pentru că după felul în care merge economia 
astăzi, o diplomă de liceu nu mai are nici o impor- 

tanță. Chiar și absolvenţii de universitate îşi încep 
munca pe functii inferioare pregătirii lor. Dar când 
se pune problema avansării în funcţie, au priori- 
tate cei cu studii superioare. Iar tu care ești o fată 
inteligentă, ar fi păcat să te iroseşti. 

— Iarăşi revenim la problema mea... 

— Te-ai pregătit unsprezece ani pentru profe- 
sionism, Sabrina. Ar trebui să-ţi reiei antrena- 
mentele căci o pauză prea mare te scoate imediat 
din circuit. Nu-ţi mai poţi recâștiga forma. Eu nu 
vreau decât să te ajut să vezi cum va fi viitorul tău, 
cam sumbru, de altfel, dacă nu vei reuși în lumea 
tenisului. Ai putea ajunge să verși lacrimi amare 
pentru ceea ce ai pierdut. 

— Mamă, tu uiţi că acum vorbim despre viitorul 
meu și că eu sunt cea care trebuie să ia decizii. Iar 
eu nu sunt ca tine, mamă. 

— Nu procedezi corect, Sabrina. Ţi-am creat 
toate posiblităţile pentru ca să ajungi ceea ce-ţi 
dorești. Ai luat lecţii de pian, de chitară, de înot, 

patinaj, karate, fotbal, gimnastică, baschet, base- 
ball... tot ce a fost posibil. Ai fost mereu o elevă 
bună, talentată în multe domenii. 

— Și nu crezi că asta m-a făcut să trăiesc mereu 
sub presiune, mamă? 

— Ştiu asta, Sabrina, dar presiunea n-a venit din 
partea mea. Eu am făcut totul pentru ca tu să 
înveţi cât mai mult, din toate domeniile, pentru ca 
să poţi duce o viaţă cât mai plină. 

— Nu ştiu dacă ai făcut foarte bine, mamă. 

Tamara se simţi frustrată, știa că discuţia lor 
luase sfârșit fără nici un rezultat pentru ea.De ce 
nu se inventase și pentru ea mașina timpului, care 
să-i arate Sabrinei ce mult se înşela? 

— Mai am un singur lucru de spus, Sabrina, și cu 
asta am terminat. Știu că este viaţa ta şi că vei face 
aşa cum îţi dorești. Dar îţi cer să te mai gândești la 
tot ce ai realizat în acești șaptesprezece ani de viață. 
Faptul că ai un prieten nu înseamnă că trebuie să 
renunti la tot. Nu-ţi vinde pielea prea ieftin. 

— Mamă, priorităţile mele s-au schimbat, nu mai 


sunt cele pe care le ştiai tu. Eu m-am hotărât, îl 
vreau pe Christopher și gata. Cu aceste cuvinte 
Sabrina porni spre camera ei, probabil pentru a-l 
informa pe Christopher despre această ultima 
discuţie la care fusese forțată de mama ei. Tamara 
se resemnă și vru să se apuce de lucru, dar când 
văzu maldărul de dosare din faţa ei o apucă dis- 
perarea, ca niciodată, și-și dori ca dintr-un motiv 
sau altul, Bronson să fi fost cu ea. 

Mai târziu, în acea seară primi un telefon de 
la el. Tamara fu atât de fericită să-i audă glasul, 
să poată discuta cu un alt adult care s-o 
înțeleagă. 

— Am discutat cu Christopher care mi-a relatat 
discuţia dintre tine și Sabrina. Părerea lui este că ar 
trebui să încetezi de a o mai tortura pe fată, să nu 
fortezi situaţia. 

— Tocmai asta mă sperie, faptul că ei se lasă 
conduși de hormoni. 

— Nu trebuie să-i învinuim prea tare, nici hor- 


monii noștri nu sunt tocmai în stare de hibernare. 
Oricum, Situaţia va fi mai ușoară pentru Sabrina 
căci nu ea este cea care trebuie să întrețină 
viitoarea familie. Totul cade pe umerii lui 
Christopher, el are foarte mult de pierdut, poate și 
pregătirea pentru profesionism. 

Tamara se înfurie din cauza felului obtuz în 
care Bronson vedea lucrurile. 

— Dacă continuăm pe tema asta, o să aud că tot 
el este cel care ar putea rămâne însărcinat, zise 
Tamara cu disperare în glas. Cum vom rezolva 
problema unui eventual nepot? De fapt, ei 
mizează foarte mult pe ajutorul nostru, dar eu nu 
sunt dispusă să-l dau, continuă ea pe același ton. 

— Tamara, trebuie să înţelegi că acești doi copii se 
iubesc și ca atare trebuie să facă și unele concesii. 

— Da, probabil numai Sabrina le va face iar 
prințul tău va fi cel care le va accepta ca pe ceva 
care i se cuvine. 

— Tamara, înţeleg că eşti nervoasă. Dar faptul că 


tu te-ai confruntat cu o sarcină nedorită nu 
înseamnă că... 

— Cum îndrăznești? Poate că nașterea Sabrinei 
n-a fost planificată, dar asta nu înseamnă că n-a 
fost dorită! 

— Indiferent cum a fost, important este că tu 
mai ai unele resentimente faţă de fostul tău soţ şi 
fată de căsătorie, în general. Dar nu trebuie să le 
lași să transpară acum. Cel mai important este... 

— Știu că cel mai important este preţiosul tău 
fiu, insistă Tamara. Fetele sunt mai puţin impor- 
tante decât băieţii. Dar aș vrea să te informez cu 
această ocazie că fiica mea face o excepţie. Viitorul 
ei este la fel de important ca și al fiului tău. Și ea 
are foarte mult de pierdut, iar dacă tu nu înţelegi 
asta nu cred că are rost să continuăm discuţia. 
Tamara puse receptorul în furcă, sătulă de impli- 


carea Kensingtonilor în viaţa ei de familie. 

Capitolul 11 


Tamara închise ușa biroului, apoi trase aer în 
piept. Ei îi plăcea mult toamna ca și micul centru 
de afaceri în care se aflau concentrate toate 
birourile din oraș. Partea aceasta a orașului era 
formată din case ceva mai vechi care fuseseră 
renovate, și îi creau sentimentul că se află acasă. 

Hayward Sport Consulting, se afla între GBI și 
Davidson Sports Medicine. Cei care veneau la 
Tamara se puteau asigura pentru cazurile de acci- 
dente sau boli, se puteau consulta cu ea în pro- 
bleme de nutriţie, psihologia sportului, sau în cel 
mai rău caz, după ce erau recuperaţi se puteau 

adresa firmei Davidson. Strângându-și jacheta de 
lână în jurul trupului căci vântul sufla cu putere, 
Tamara, cu servieta în mână, apucă să facă câţiva 
pași spre parcarea care se afla undeva la capătul aleii 
din fata ei. În acel moment auzi o voce cunoscută: 

— Ai cinat, amara? 

— Bună seara, domnule Kensington, spuse ea 
cu răceală. 

— Am venit să-mi cer scuze, Tamara. 

Tamara, care se pregătea să-l dea la o parte cu 
brutalitate din calea ei, se trezi sărutată pe nas. 

— Trebuie să recunosc că ai un nas mai sexy 
decât al Samanthei, îi spuse el amuzat. 

— Ce anume crezi că-ţi dă dreptul să vii aici și să 
mă hărțuiești ? îl întrebă ea furioasă. 

— Am știut că dacă o să te sun o să-mi închizi 
telefonul. Știu că am greșit faţă de tine. 

— Se pare că este o caracteristică a familiei. 

— Mă ierţi, Tamara? 

Deși foarte tentată să-i acorde iertarea, Tamara 
îl împinse. Dar mâinile ei zăboviră pe pieptul lui 

mai mult decât ar fi trebuit, plăcându-i felul în 
care îi simţise inima bătând .Poate că mai era încă 
în prima parte a vieţii, și poate că trecuse mult 
timp de când avusese o relaţie sexuală 
satisfăcătoare, dar asta nu însemna că trebuia să se 
poarte ca o puștoaică îndrăgostită. Sabrina trebuia 
să aibă o mamă care se putea controla în astfel de 
situaţii . 

— Nu sunt încă dispusă s-o fac. De ce oare cred 
bărbaţii că sexul poate rezolva orice? 

— Pentru că în situaţia mea ar putea rezolva 
multe. Aş scăpa de durerea pe care o simt aici, în 
suflet. 

— Dacă tot ai adus vorba, eu n-o fac aici, în 
stradă, ca orice puștoaică îndrăgostită. Și nici nu mă 
las sedusă de câteva vorbe frumoase. Iar dacă ești 
într-o asemenea suferință, îţi sugerez un duș rece. 

— O, dar văd că ești foarte incisivă. Am crezut că 
suntem uniţi în faţa celor doi. 

— Și eu am crezut asta până când n-ai pus 
binele băiatului tău înaintea realizării fetei mele. 

— Întrucât copiii noștri vor avea un viitor 


comun, trebuie să rezolvăm problemele fiecăruia. 
Deci, cum rămâne cu cina? 

— Nu pot merge în seara asta. Am o întâlnire cu 
un client mâine dimineaţă și n-am terminat 
lucrarea pe care trebuie să i-o dau. 

— Dar spre sfârșitul săptămânii? 

— Poate. După ce rosti cuvântul, Tamara se 
întrebă cum putea ea să mai dea vina pe Sabrina 
când ea însăși nu putuse rezista prea mult unui 
Kensington? 


— Tată, cât timp va mai fi pedepsită Sabrina? 

Bronson intră în camera de zi și se retrase apoi 
îngrozit. Zilnic îl cicălea pe fiul său să-și aranjeze 
hainele, sau măcar să le pună pe umerașe, dar sfa- 
turile lui nu dăduseră roade. Iar în seara asta nu avea 
chef să mai discute pe o astfel de temă. Gândurile lui 
erau la Tamara. De mult nu-l mai ţinuse o femeie în 
șah. Iar lui nu-i plăcea nesiguranța. 

— M-ai auzit, tată? Sabrina este consemnată în 


casă, iar maică-sa o duce și o aduce de la şcoală. 

— Ar fi trebuit să te gândești la asta când ai făcut-o 
să fugă de acasă, să stea cu tine într-o cameră de 
motel. De obicei Christopher nu era prea 
vorbăreţ, dar tocmai în seara asta când Bronson 
și-ar fi dorit puţină liniște pentru a se gândi la 
enigmatica doamnă Hayward, fiul lui dorea să se 
apropie de el. 

— Cum se poate rezolva problema asta, tată, 
nici eu nici Brina nu mai suntem puști. 

— Tu și Sabrina veţi avea de luptat ca să ne 
recâștigaţi încrederea. Eu am făcut totul pentru 
tine, nu mă poţi învinui de nimic. Dar voi doi ar fi 
trebuit să vă purtaţi mai responsabil. Iar dacă ai fi 
iubit-o cu adevărat pe Sabrina, n-ar fi trebuit s-o 
pui într-o postură dificilă. Atunci când iubești o 
fată, trebuie să încerci s-o protejezi, chiar și 
împotriva micilor bârfe din școală, ca să nu mai 
vorbim de o sarcină nedorită, sau de imposibili- 
tatea de a-și continua educaţia. 

— Tată, ţi-am mai spus, Sabrina nu are cum să 


rămână gravidă. 

— Vrei să spui că n-aţi făcut dragoste? 

— Ştii, tată... dar nu râzi dac-o să-ţi spun ceva? 
Mi-e cam teamă.. n-aş vrea s-o dezamăgesc pe 
Sabrina. 

— Ceea ce-mi spui tu mă face să cred că ai 
început să te maturizezi. Dar ce te îngrijorează în 
relația cu Sabrina? De ce ţi-e teamă să n-o 
dezamăgești? 

— N-am mai iubit nici o fată aşa cum o iubesc pe 
Sabrina. lar ea are și mai puţină experiență decât 
mine. 

— Sabrina este o fată care ştie ce vrea, ea te vrea 
pe tine. Nu cred că vor apărea probleme de ordin 
sexual între voi, va trebui să aveţi răbdare unul cu 
altul. Dar dacă te hotărăști să faci dragoste cu 
Sabrina, aminteşte-ţi că trebuie s-o protejezi. 
Poate că mai exista o speranță pentru acești doi 
copii, îşi spuse Bronson. 

Capitolul 12 


Tamara se simţea epuizată. Avea nevoie de 
ajutor acum când afacerile ei se extinseseră. 
Shelley, studenta pe care o angajase ca ajutor 
o anunţase că nu va mai putea veni din cauza 
cursurilor și Tamara era nevoită să angajeze 
pe cineva, cu program complet și cu expe- 
rienţa necesară, cu cunoștințe de calculator și 
care să ştie să se ocupe de relaţiile cu 
publicul. Gândul îi zbură spre Bronson, știa că 
el ar fi vrut s-o întâlnească. Poate că ar putea 
discuta cu el chiar despre afacerile ei.Căci, de 
fapt, Bronson își administra singur afacerile şi 

se vede treaba c-o făcea foarte bine din 
moment ce primise acel premiu. Tamara se 
săturase să tot ia singură decizii, mai ales 
acum când aflase că tatăl Sabrinei se întorsese 
în oraş dar nu încercase să-și revadă fiica. Îşi 
spuse că ar fi bine să aibă pe cineva cu care să 
discute problemele care o interesau. Căci fap- 
tul că fusese părinte unic constituise cea mai 
mare provocare din viaţa ei. 

— Ei, mamă, vii mâine la meci? 

Tamara își ridică privirea nedumerită spre 
fiica ei. 

— Mi-ai spus că te-am sufocat cu prezenţa 
mea la meciuri. De aceea am considerat că 
este bine să mă ţin departe de terenurile de 
tenis, mai ales când joci tu. Dar dacă mă 
inviţi, se schimbă lucrurile. Tamara se întrebă 
dacă și fiul lui Bronson împărtășea convinge- 
rile de Neanderthal ale tatălui referitoare la 
situaţia bărbatului și la rolul lui de „aducător 

de pâine“ în casă. ÎI sună pe Bronson și-l 
întrebă dacă vrea să vină la meciul Sabrinei. 
Din păcate Bronson nu era liber, avea o 
urgență la fabrică. Tamara schimbă câteva 
cuvinte cu mamele celorlalte fete care veni- 
seră la meci. Îşi urmări fata şi observă că 
Sabrina, deși râdea cu celelalte colege, nu 
prea părea în apele ei. Se tot uita împrejur de 
parcă ar fi căutat pe cineva. Acel cineva nu era 
Tamara. De aceea, ea simţi o durere destul de 
mare văzând că fiica ei renunţase atât de uşor 
la dragostea maternă.Tamara continuă să-şi 
urmărească fiica în timp ce echipele ambelor 
școli se întâlniră în mijlocul terenului şi-şi 
dădură mâinile. Sabrina părea la fel de 
absentă. Nici măcar nu mai îndeplini ritualul 
de la fiecare meci, băutul apei cu gheaţă, 
uscatul palmelor și ultima verificare a 
rachetei. Meciul începu şi Sabrina pierdu ser- 
viciul. Nu era deloc atentă. Se uita mereu 

undeva, în tribune. Tamara începu să se impa- 
cienteze. În acel moment, cineva se aşeză 
lângă ea. 

— Cum merge meciul Sabrinei? 

— Nu merge deloc, zise ea rămânând cu 
privirea aţintită asupra lui Bronson, care își 
scosese cravata şi-şi suflecase mânecile 
cămâăşii. 

— A venit și Christopher? 

— Da, este pe aici pe undeva, l-a adus 
Jonathan. 

— Dar tu cum ai reuşit să vii? 

— Nu voi sta prea mult, am trecut doar să te 
văd. Nu-mi vine să cred că Sabrina joacă mai 
prost decât Cathy. 

— Da, de data asta Sabrina o să piardă. Cathy 
este o luptătoare și nu va ceda prea ușor. Asta 
este, Sabrina a început să piardă totul, școala, 
antrenamentele, totul. 

Capitolul 13 


— Ce vrei să spui, că ai acceptat o bursă pen- 
tru fotbal în locul tenisului? 

— Tată, ştii că eu am jucat destul de bine și 
fotbal. 

— Da, ai jucat și bachet și base-ball, dar baza 
a fost tenisul, iar specializarea în acest sport 
durează mai mult decât în altele. Tamara observă 
privirile pe care Bronson le schimbă cu fiul lui. 
Se aflau toţi patru într-o cofetărie recent 
deschisă, unde se serveau niște clătite delicioase. 

— Asta înseamnă că ai jucat fotbal pe ascuns? 
N-ai fi avut cum, căci programul îţi era foarte 
încărcat. Sau ai jucat și base-ball? 

— Nu, tată, numai fotbal. Din acest motiv 


eram în dimineaţa aceea la Notre Dame cu 
Sabrina. Sosiseră doi antrenori care ne-au inter- 
vievat în vederea acordării burselor. Rezultatul a 
fost că antrenorul s-a grăbit să mă coopteze în 
echipa de fotbal . 

— Ce norocos este antrenorul ăsta! Ştie atât 
de multe despre fiul meu și planurile lui de 
viitor, zise Bronson pe un ton sarcastic. Asta este 
mai mult decât o viaţă dublă, ascunsă părinţilor. 
Deci, după ce că voiai să te căsătoreşti fără con- 
simțământul părinţilor, mai accepti și bursa pen- 
tru fotbal? 

— Tată, am fost recrutat, nu s-a stabilit nimic 
deocamdată, zise Christopher foindu-se pe 
scaun. 

— Decizia ta are vreo legătura cu Sabrina? 

— De fapt, are, tată. Pe mine m-a interesat din- 
totdeauna fotbalul, dar ţi-am ascultat sfatul când 
mi-ai spus că dacă pot să optez, s-o fac pentru 
sportul care nu -mi pune viaţa în pericol. 

— Deci asta este recompensa pentru toţi anii 


în care am muncit pentru doi, pentru ca tie să 
nu-ţi lipsească nimic, zise Bronson cu glasul 
întretăiat. 

— Ştiam care va fi reacţia ta, tată, dar a tre- 
buit să fac ceea ce mi s-a părut mie mai indi- 
cat. 

— Vrei să spui că nu-ţi place tenisul? 

— Ba da, tată, numai că.. 

— Vrei să sfârșești bolnav de artrită, cu cine 
știe câte organe operate? 

— Nu voi ajunge într-o asemenea situaţie, cu 
progresele pe care le face chirurgia. 

— Astea sunt numai povești. Dacă vreun 
adversar te lovește şi-ţi distruge genunchiul, 
adio carieră. 

— Nu mi-ai spus asta până acum. 

— N-am considerat necesar să-ţi umplu capul 
cu tot felul de prostii, pentru că te consideram 
orientat spre tenis. Dar acum văd că am fost un 
idiot că te-am crezut pe cuvânt. 

Tamara putea să-l înțeleagă foarte bine. I se 


făcu milă de Bronson. Nimic nu era mai dureros 
decât un copil care să înșele încrederea 
părintelui. 


Drumul spre casă se desfășură în 
tăcere. Tamara se simţi descurajată cu toate că 
încerca să se gândească la tot ce o aștepta la 
birou. Ba se gândi chiar că până la un punct 
Bronson și fostul ei soţ aveau ceva în comun. 
Dar când se gândea mai bine, Bronson avea 
mai multă substanță, era mai profund, un 
bărbat mai interesant. Ajunseră acasă dar 
Sabrina nu scoase nici un cuvânt. La un 
moment dat însă, ea nu mai rezistă și i se 
adresă Tamarei. 

— Te-am dezamăgit astăzi, nu? Dar nimeni nu 
este robot, fiecare are câte o zi mai proastă. 
Oricum, ar trebui să fii mai înțelegătoare, mamă. 

— Sabrina, ai pierdut meciul pentru că te uitai 


oriunde, numai pe teren nu. Pe tine te interesa 
doar Christopher care a venit mai târziu decât ar 
fi trebuit. 

— Mamă, este evident că tu îl urăști pe bărba- 
tul de care sunt îndrăgostită.Te detest pentru 
asta! strigă Sabrina și ieși în fugă. 

Tamara nu mai încercă o discuţie cu fiica ei, 
n-ar fi folosit la nimic. Sabrina o vedea ca pe un 
inchizitor iar ea se vedea în postura Ioanei 
D'Arc. Se hotărî să iasă din casă. Trecând pe 
lângă fabrica lui Bronson se hotărî să-i facă o 
vizită. Cumpără nişte pizza şi înghetaţă. Îi 
deschise un paznic care îi arătă locul unde lucra 
Bronson. Acesta, îmbrăcat sport, era aplecat 
asupra unor schiţe. 

Capitolul 14 


Bronson întoarse capul și nu-i veni să creadă. 
După ce totul îi mersese atât de rău după episodul 
de la Notre Dame și ultima bombă pe care i-o arun- 
case Christopher, nu se mai simţea stăpân pe sine. 
De obicei era un bărbat cu picioarele pe pământ 
dar de când o cunoscuse pe Tamara își pierduse 
siguranţa de sine.Tamara era singurul lucru bun 
din viaţa lui. Fără a rosti un cuvânt, Bronson 
micșoră distanţa dintre ei luând-o în braţe. 

— Dumnezeule, nici nu știi cât mă bucur că ești 
aici, Tamara. Vorbele lui o puseră în imposibili- 
tatea de a mai scoate vreun cuvânt. ÎL îmbrătișă, 

înțelegându-i durerea și nevoia de ea. Mai ales 
nevoia. Bronson nu avusese de la divorțul de soţia 
lui nici o relaţie mai profundă și nici nu dorise 
vreo femeie cu atâta pasiune. Iar faptul că Tamara 
îi răspundea la fel indicau sentimentele și 
generozitatea ei. El o sărută iar ea se abandonă 
gurii lui. Bronson o strânse la piept.Tamara 
răspunse săruturilor lui iar simţurile ei o luară 
razna. Totuși când Bronson începu să traseze mii 
de sărutări mici pe gâtul ei, Tamara îl respinse. 
Dar n-o făcu cu prea multă convingere. Realiză 
acest lucru, întrucât săruturile lui deveniră și mai 
pasionate. Pierdută în acest ocean de dorință, ea 
nu realiza că era împinsă undeva spre spate. Apoi, 
se simți ridicată pe o masă pe care o simţi dură și 
rece... Tamara își împleti picioarele în jurul 
coapselor lui Bronson și se simţi dorită. El își 
presă trupul de al ei de parcă ar fi vrut să treacă de 
bariera îmbrăcăminţii. Gura lui o căuta fără 
încetare. Bronson își cobori capul și începu să-i 
sărute sânii care se ofereau cu atâta generozitate. 

— Imi cer scuze, cred că am cam exagerat, zise 


el la un moment dat. 

— Nici o problemă, de altfel nici eu n-am prea 
ripostat. 

— Te rog, ajută-mă, vreau să mă comport în 
continuare ca un bărbat civilizat și să nu abuzez de 
tine în acest loc nepotrivit. 

— Ai dreptate, avem nevoie de ceva mai con- 
fortabil, un loc în care să nu fim deranjati. Ce zici 
de biroul tău? 

Figura lui Bronson era un caleidoscop de 
emoţii: de la surpriză la neîncredere, la speranță 
și în final la o dorinţă nedisimulată. 

— Biroul meu este la capătul coridorului. Am 
foarte mult de lucru în perioada asta, dar voi găsi 
pe cineva care să mă înlocuiască. Tamara urmări 
cum el formă un număr de telefon și dădu 
instrucţiuni. Ea îi urmă indicaţiile și se strecură 
printre poduri mobile, macarale, scări uriașe, și 
multe vehicule care asigurau transportul în hala 
aceea imensă. De acolo văzu o uşă pe care scria 

BRONSON KENSINGTON, cu litere mari, pe fond 
maro. Deschise ușa și fu plăcut surprinsă. Biroul 
era ceva foarte funcţional, ca și restul construcţiei 
de altfel. Mobilierul din mahon, combinat cu piele 
și încrustaţii de metal, conferea un aer plăcut și 
elegant, lipsit de ostentaţie. 

— Se întâmplă adesea să rămân aici peste noapte 
când am termene de predare. Bronson o privi cu 
ochii lui care străluceau ciudat, ca două oceane de 
întuneric, iar ea trecu peste momentul de stânje- 
neală. Respiratia lor era singurul zgomot care se 
auzea în acel birou, iar când Bronson se întoarse 
pentru a încuia ușa și a stinge lumina, ea se simți 
destul de destinsă, ca și cum ar mai fi făcut acest 
lucru de mii de ori. Flacăra care se aprinsese la 
început între ei fusese ca un arc voltaic, dar apoi o 
înăbușiseră în timpul divergenţelor pe care le 
avuseseră din cauza copiilor. 

— O relaţie fizică n-o să simplifice lucrurile, zise ea. 

— Ba, cred că le va complica și mai mult, fu el 
de acord. Vrei să ne oprim? 

Tamara își spuse că asta ar fi o reacţie sănătoasă 


și judicioasă, dar obosise să se tot comporte ca o 
persoană care trebuia să facă în permanenţă 
numai ceea ce era bine. Acum nu mai dorea decât 
bărbatul care se afla în faţa ei. lar după felul în 
care o privea și după dorinţa cu care o strângea în 
braţe, se putea spune același lucru și despre el. 

— Asta ar trebui să facem, zise ea, dar parcă în 
seara asta aș face o excepţie, m-am săturat să mă 
controlez în permanență. 

— Foarte bine, draga mea, nu aşteptam decât 
acceptul tău. 

Tamara oftă, dar Bronson o sărută din nou cu 
pasiune și o strânse la piept. Fa îi răspunse cu 
sărutări. La un moment dat, Bronson se retrase. 
Oare îşi schimbase hotărârea de a face dragoste cu 
ea? Dar își dădu seama că și el o dorea la fel de 
mult. Atunci, de ce oare punea stavilă dorinţei? 

— Mă tem că nu am nici un fel de protecţie, oftă 
Bronson. Nu m-am așteptat la vizita ta. 

Tamara începu să râdă. 

— Eu am fost mai prevăzătoare. Tamara îl conduse 


pe întuneric spre canapeaua care se afla într-un colţ 
al încăperii. Faptul că era atât de întuneric îi era 
de ajutor Tamarei, pentru că o elibera de inhibiţii. 
Dorinţa ei era prea intensă, iar pornirea de a-i 
oferi plăcere lui Bronson prea presantă. Tamara îşi 
ridică braţele și întâlni pieptul musculos al bărba- 
tului. Ea începu să-i descheie nasturii cămăși. 
Bronson, nerăbdător, se ocupă de veșmintele ei. 
Tamara nu-i vedea trupul, dar putea simţi muscu- 
latura lui puternică. El vru s-o aşeze pe sofa, dar 
simțind răceala pielii renunţă și o trase deasupra 
lui. 

— O să încălzesc sofaua pentru tine, șopti el 
zăbovind asupra gurii ei. Tamara își mai aruncă și 
ultima piesă de îmbrăcăminte și-l trase pe 
Bronson mult mai aproape. Gura lui începu un 
adevărat atac asupra sânilor ei, în timp ce tot 
trupul Tamarei începu să tremure convulsiv. El 
care era pregătit, simţi că era momentul, căci ea i 
se oferea necondiţionat. Curând, Tamara simţi că 

nu se mai poate controla și-și îngropă faţa într-o 
scobitură a umărului lui și împreună descoperiră 
că se puteau contopi într-un univers atemporal... 


După câteva minute, reveniră din acel abis care 
le tăiase respiraţiile și Bronson întinse o mână în 
întuneric. Tamara auzi zgomotul făcut de un corp 
care se lovise de podea, apoi se făcu lumină. 
Lumina aceea aprinsă brusc, o făcu să clipească de 
câteva ori, iar ceea ce văzu o făcu să geamă de 
dorință. Ochii lui erau aproape albaștri acum, 
încărcaţi de dorinţă şi de tandrete. Dintotdeauna 
Tamara considerase că cel mai plăcut lucru pentru 
o femeie era să aibă alături un bărbat puternic 
care să-i dezvăluie și partea lui vulnerabilă. 

— Ti-e foame sau sete? Înghețata s-a topit deja. N-am 
avut intenţia să te fac să ratezi cina. Bronson îi privi 
trupul încă transpirat. Tamara își spuse că ar fi trebuit 
să fie mai pudică, dar nu simţi nevoia s-o facă, tot ceea 
ce era legat de Bronson i se părea foarte natural. 

Capitolul 15 


— Îmi place biroul tău, zise Tamara întinzându-se 
ca o pisică. Mai ales sofaua asta. 

— De fapt, asta este a doua casă a mea. Aici vin 
ori de câte ori am de rezolvat vreo problemă. 

— Să înțeleg că eu sunt acum una dintre 
problemele tale ? îl necăji Tamara. 

— Da, ești o problemă, este adevărat, dar n-aş 
vrea să te văd niciodată rezolvată, glumi 
Bronson. Am dormit de multe ori pe sofaua 
aceasta dar n-am ştiut că se pot petrece aici 
lucruri atât de plăcute. Dar este foarte adevărat 
că am dormit întotdeauna singur. 

— N-am ştiut că tatăl unui adolescent poate 


avea atâta energie ca a unui tânăr. De unde toată 
forța asta, domnule Kensington? 

— Fii atentă la categoria de vârstă în care mă 
înscrii, Tamara. Ea începu să râdă și-l împinse, 
fără nici un rezultat însă. 

— Bronson, nu... oprește-te, şopti ea. 

— Nu văd de ce ar trebui să mă opresc, spuse 
el sărutând-o. 

— Din cauza Sabrinei, trebuie să văd ce este 
cu ea, chiar acum. Iar eu ar trebui să fiu acasă la 
ora asta, poate are nevoie de mine. Sunt mama 
ei, nu pot să stau... 

— Ba poţi, Tamara, trebuie să poți. 

— Îmi sugerezi că ar trebui să-mi las fiica mai 
mult timp singură? 

— Nu chiar așa, dar trebuie să înţelegi că tre- 
buie s-o lași de sub aripa ta. Nu mai este un 
copil. lar eu de când am cunoscut-o pe Sabrina 
și știu că-l iubește pe Christopher și nu este doar 
o profitoare, sunt dispus să le las inițiativa. 

— Poate că tu ești mulţumit de ceea ce 


reprezintă Sabrina, dar nu același lucru se poate 
spune despre felul în care îl văd eu pe 
Christopher. El nu-și dorește decât o femeie, o 
menajeră și un partener de joc, în timp ce fata 
mea pierde foarte mult. 

— Și crezi că dacă vei alerga acum acasă la 
fiica ta, lucrurile se vor schimba? Peste câtva 
timp va împlini optsprezece ani și nu vei putea 
să fii cu ea în permanenţă. În acel moment ea va 
putea face orice va dori. Ţi-ai pus problema 
asta? Învață să fii mai egoistă, Tamara, las-o să 
facă ce vrea.Tu ţi-ai trăit viața prin ea şi pentru 
ea, iar dacă ea nu poate înţelege acest lucru, nu 
ai ce face. Dar nu trebuie să lăsăm copiii să 
intervină în relaţia noastră. Lasă-ţi fiica să se 
descurce. În acest fel și pentru tine se vor 
deschide alte posibilităţi. 

— Adică tu? 

— Aș prefera să fiu eu acela, Tamara. Pe 
Sabrina n-o interesează decât să iubească, nu se 

gândeşte la viitor și deși ar putea fi o greșeală 
pentru ei amândoi, trebuie s-o lași s-o facă. 
Numai în acel moment vei fi liberă cu adevărat. 
Iar eu nu neg că-mi doresc acea femeie liberă de 
orice fel de probleme și inhibitii pe care tocmai 
am tinut-o în braţe. 

Tamara era confuză. Privirea ei exprima 
durerea provocată de vorbele lui Bronson. 
Realiza că el avea dreptate, dar o durea faptul că 
tocmai el nu înţelegea cât de dureros era pentru 
ea să-și lase fiica singură. Pentru ea nu exista o 
legătură mai puternică decât cea dintre o mamă 
și copilul ei. Iar acum când Sabrina se pregătea 
să facă un pas mare în neant, cum ar fi putut ea 
să asiste neputincioasă la prăbușirea copilului 
ei? 

— Cred că ar fi mai bine să plec, zise Tamara, 
adunându-și hainele risipite pe podea. 

Bronson veni în faţa ei, implorând-o: 

— Tamara, să nu mă înţelegi greșit. Ştii că am 
dreptate. 


123 


Tamara refuză să-l privească. Amintirea felu- 


lui în care făcuseră dragoste dăinuia și ea simţi 
că ar fi fost pierdută dacă Bronson ar fi condus-o 
din nou spre canapea. Trebuia să fie tare. De 
dragul Sabrinei.Bronson o urmări cum se 
îmbracă dar nu mai făcu nici o încercare de a o 
opri.Tamara înţelese că îi aplica și ei acceași 
politică pe care o sfătuia pe ea să i-o aplice 
Sabrinei. O lăsa în pace. După ce-și trecu 
pieptenele prin păr, Bronson o prinse de umeri 
și o întoarse spre el. 

— Îţi pare rău, Tamara? 

Ea trase aer în piept. 

— Nu-mi pare rău pentru ce s-a întâmplat în 
această încăpere. N-a fost numai dorinţă, sau 
satisfacerea unor ani de privaţiuni sexuale. Am 
realizat că felul în care am făcut dragoste a fost 
ceva special, dar nu-ţi pot accepta sfatul, 
Bronson. Este ca și cum m-ai forța să aleg între 
copilul meu și tine. Iar eu nu pot lua o astfel 
de decizie. 

— Nici nu ţi-aş putea cere așa ceva, Tamara. 


Ştiu cât este de dureros. Dar aș vrea să te 
gândeşti la ce ţi-am spus. Cred că ai înţeles ce 
simt pentru tine, mai ales după ceea ce s-a 
întâmplat între noi. 

Tamara îi puse un deget pe buze. 

— Te rog, Bronson, nu mai spune nimic. 
Acum trebuie să plec, am mult de lucru. 

Când ajunse la ușă, Bronson o întoarse cu 
fața spre el: 

— O să-ţi telefonez, Tamara. Trebuie să mai 
discutăm. Și nu despre copiii noștri. 


Pentru Tamara zilele care urmară trecură 
foarte repede, cu multă oboseală. Sabrina i se 
alătura în pregătirile pe care trebuia să le facă, 
fără a o mai consulta. Tamara descoperi că și-ar fi 
dorit o clonă a fiicei sale. Era mulţumită că fiica 
ei, deși era o foarte bună jucatoare de tenis, nu 

ajunsese la acel vedetism pe care-l afișau multe 
fete care nu erau de valoarea ei. Până să-l 
cunoască pe Christopher, Sabrina participase la 
toate antrenamentele, indiferent dacă nu se afla 
într-o formă foarte bună. Tamara era fericită că 
fiica ei hotărâse să participe la toate pregătirile 
în vederea deschiderii turneului. De aceea fu 
foarte surprinsă când Sabrina o rugă s-o ajute în 
alegerea unei rochii adecvate. Îşi însoţise fiica la 
cumpărături. După multe căutări, răsuflă 
ușurată când Sabrina se opri la o rochie în 
nuanţe de verde şi auriu, cu o cataramă mare, 
aurie. De data asta, fiica ei alesese ceva care o 
maturiza şi nu se putu abtine s-o privească cu 
lacrimi în ochi. 

— Mamă, dacă mă mai priveşti astfel, n-o să te 
mai iau niciodată la cumpărături, spuse Sabrina 
hotărâtă. 

— Eşti atât de frumoasă, Sabrina, încât nu mă 


pot abtine să te privesc. 

Capitolul 16 


Bronson consideră că zilele dinaintea turneu- 
lui fură cele mai grele din viaţa lui. Christopher 
era morocănos atunci când se întâmpla să fie 
acasă, cu gândurile la Sabrina lui. Bronson se 
simțea foarte rău, pentru prima oară în viaţă. 
Frustrat, lovi capacul vasului în care pregărea 
sosul pentru spaghete care-i plăcea atât de mult 
lui Christopher. Avea un sentiment ciudat. Înce- 
pea să piardă controlul asupra multor lucruri din 
viaţa lui, dar cel mai rău îl durea faptul că nu-și 
mai simţea alături fiul pentru care fusese și mamă 
și tată. Bronson realiza că fiul lui era din ce în ce 

mai independent și că astfel trebuia să fie. Dar şi-ar 
fi dorit ca relaţia tată fiu să continue neîntinată de 
minciuni, de jumătăți de adevăr, de evitarea 
adevărului. Chiar dacă Sabrina era marea dragoste 
a vieţii lui, Christopher trebuia să se îndepărteze 
de el, să-l dezamăgească și să trădeze afecțiunea 
care fusese între ei atâţia ani? Cu toate că lucrurile 
erau atât de complicate, Bronson nu putea spune 
că nu-i plăcea fata aceea atât de plină de viaţă care 
îi iubea fiul. 

lar mama ei era o femeie minunată. Ea îl pre- 
venise că lucrurile se complicaseră între ei din 
momentul în care făcuseră dragoste, dar el nu 
crezuse şi ca atare nu rezistase tentatiei. Nu ştia 
exact care erau sentimentele Tamarei faţă de el. El 
îi lăsase mai multe mesaje, dar ea nu-l căutase. 
Asta însemna că era supărată pe el? Acum, știa cu 
certitudine că nu-și putea imagina viitorul fără ea. 
Cele câteva zile în care nu se văzuseră îi demon- 
straseră asta. Viaţa fără Tamara ar fi însemnat doar 
o existenţă cenușie. Cu toate acestea, viitorul lui 

Christopher era ceea ce-l preocupa acum. Tamara 
îi reproșase că o forţa să aleagă între el și copilul 
ei. El negase asta, dar știa că Tamara avea drep- 
tate. Se aflau în tabere diferite. Oare dacă ar fi fost 
cazul el ar putea să aleagă între Tamara și fiul lui? 

Tamara realiza că starea de încordare dintre ea 
și fiica ei se accentuase în ultimul timp, poate din 
cauza stării de tensiune în care se afla Sabrina care 
aştepta turneul și se pregătea susținut în vederea 
lui. Dar oricum, Sabrina urma să împlinească 
foarte curând optsprezece ani și putea să facă ceea 
ce dorea. Tamara folosise tot arsenalul unei 
mame, îi explicase, o implorase, dar se văzuse 
nevoită să renunţe căci Sabrina nu reacţiona în 
nici un fel la toate încercările ei. Acest sentiment 
de nesiguranţă plutea în aer ca un nor care pre- 
cede o furtună electrică. Gândurile Tamarei fură 
întrerupte de glasul fiicei sale. 

— Mama, mai mergi la seminarul de la sfârșitul 
săptămânii? 

Tamara își ridică ochii obosiţi. 

— Am și uitat de el. De fapt, n-am anulat 


rezervările pe care le-am făcut, dar nu sunt decisă 
să merg. 

— Am crezut că nu lași să-ți scape un asemenea 
eveniment pentru că este o bună ocazie pentru a 
stabili noi legături de afaceri. 

— Așa este, Sabrina, răspunse ea absent. Eu am 
multă experiență în domeniu, începând cu 
nutriționismul și terminând cu problemele de psi- 
hologia sportului. Mi-ar plăcea să-mi pot permite 
un asemenea eveniment, dar mă tem că am prea 
mult de lucru . 

— Poate dacă ai lua parte la astfel de conferinţe 
ai stabili şi mai multe legături de afaceri și astfel ai 
putea să angajezi pe cineva care să te ajute în 
munca ta. Sper să nu te superi dacă nu te voi 
însoţi, eu voi fi cu Christopher. Dar dacă insiști, 
pot să-i spun că... 

— Că ești, ca de obicei, terorizată de mama ta? 
Nu-ţi face probleme, Sabrina, n-o să mă sinucid 
numai pentru că tu nu vrei să fii alături de mine. 

Oricum, îţi mulțumesc pentru că te-ai gândit că ai 
putea să renunti la întâlnirea cu Christopher. De 
fapt, continuă Tamara, mă bucur că te duci la dans 
cu iubitul tău. 

— Ştiu că nu-l placi deloc. 

— Nu pot nega că aș fi vrut să fie oricine altcine- 
va Şi nu acest egoist. 

-Te înșeli, mamă, Christopher mă iubește mult 
și indiferent ce-ai face, nu ne poţi despărți. 

—Am înţeles asta, Sabrina. Când vei împlini opt- 
sprezece ani vei face ce dorești. 

Sabrina ieși trântind ușa. 


— Îţi mulţumesc pentru invitaţie, spuse 
Bronson, pe când se aflau în faţa recepției și 
aşteptau să primească cheile. Știu că nu ne-am 
despărțit în termeni prietenești, iar eu ţi-am lăsat 
câteva mesaje, la care n-am primit răspuns. 

— Eu îţi mulțumesc pentru că ai acceptat invi- 
tația, zise Tamara care fu îmbrâncită și aproape 

aruncată în braţele lui Bronson de un alt partici- 
pant la seminar. După cum ai spus, trebuie să 
stăm de vorbă... și nu numai despre copiii noștri. 
Acest seminar este un teren neutru pe care putem 
discuta în liniște. 

— Acum, când ești din nou în braţele mele, nu-ţi 
voi da drumul... 

— Bronson, sunt aici mulți parteneri de afaceri 
și nu vreau să mă comport ca o liceană care a fugit 
de acasă... 

— Dorinţa ta este ordin pentru mine, frumoasă 
doamnă, spuse el. Voi încera să fiu tot mai insen- 
sibil la farmecele tale. 

Tamara roși. Cum oare va putea să se concen- 
treze asupra afacerilor când simţurile îi erau 
asaltate de imaginea atât de virilă a acestui 
bărbat? 

— Bronson, nu mă face să regret că te-am invi- 
tat. 

— De acum înainte discreţia va fi principala mea 
calitate, zise el făcând un înapoi. 


132 


— La aceste conferințe, nu se poate pune 


problema aventurilor amoroase, eu îi cunosc bine 
pe organizatori și ştiu cum gândesc, mai zise ea 
deși nu era foarte convinsă că între seminarii nu 
va găsi câteva clipe libere și pentru el. 

— Să înţeleg că totuși vom sta în aceeași 
cameră? Eu sunt adeptul economiilor. 

— Eu voi face economii, în mod sigur, le voi 
deduce din cheltuielile firmei. 

După cele patru seminarii care avură loc chiar 
din prima zi, Bronson o conduse în camera ei, îi 
luă jacheta și o întrebă: 

— Crezi că acum o să ai puţin timp să discutăm 
și problema noastră? 

— Nu la discuţie mă gândeam eu acum, șopti ea 
și începu să-i desfacă nodul cravatei. 

— Mă bucur că măcar o dată gândim în același fel. 

Capitolul 17 


Mâinile lui Bronson se mișcau încet, 
răspândind dorinţa în tot trupul ei, iar când 
ele se îngropară în părul ei Tamara gemu 
încet. Buzele lui o atinseră după ceea ce ei i se 
păru o eternitate. Tamara simţea că nu mai 
aparține acestei lumi, în care este reținută 
doar de prezenţa lui. Degetele lui se înfipseră 
în părul ei, apoi Bronson îi cuprinse capul în 
mâini pentru a-l trage mai aproape.Tamara 
și-ar fi dorit să rămână pentru totdeauna în 
această poziţie. Ochii pe care și-i ţinea 
deschiși, pierduţi într-o mare de senzaţii se 

deschiseră brusc. Bronson sesiză schimbarea 
și-i dădu drumul. Tamara se gândea la altceva. 
El învățase s-o cunoască într-un timp foarte 
scurt și știa că invitându-l la acest seminar ea 
lăsase la o parte conflictele dintre ei, ba chiar 
fusese de acord să facă și dragoste cu el. Se 
lăsaseră purtaţi de emoţii, deși pericolul nu 
trecuse. 

Bronson descoperise că se mai putea lăsa 
purtat de senzaţii. În cazul lui, sentimentele 
nu erau efemere, ci erau bazate pe eterna 
atracţie dintre un bărbat și o femeie. O femeie 
care era mama fetei cu care plănuia să se 
însoare fiul lui. 

— La ce te gândești, Tamara? o întrebă el 
mângâindu-i șoldurile. 

Tamara se jucă cu nasturii cămășii lui 
înainte de a-și ridica privirea. Dar ceea ce 
văzu în ochii lui făcu și mai greu pentru ea 
să-și amintească... 

— Am avut nişte gânduri mai ciudate, înainte 
de a te invita în acest weekend, murmură ea. 
Am crezut că dacă vom fi împreună vom găsi o 
rezolvare la problema cu care ne confruntăm. 

— Oricum, nu trebuie să lăsăm copiii să 
intervină între noi. Trebuie să ne gândim la 
fericirea noastră, separat de ei. 

— Ştiu că ai foarte multă dreptate, Bronson, 
admise Tamara care renunţase la a se mai juca 
cu nasturii lui și-și aşezase palmele pe pieptul lui 
puternic, simțindu-i bătăile inimii. Am înțeles că 
a fost o greșeală să-mi concentrez toate energiile 
asupra copilului meu, dar am vrut ca Brina să 
poată astfel evita toate capcanele care se deschid 
în fața unui adolescent care intră în viaţă. De ce 
nu Sunt tinerii mai înțelegători? 

— Va veni oare și ziua când vor mai face şi 
altceva decât să-și execute părinţii de bani, să 
mormăie nemulțumiți și să-și critice părinţii că 
nu-i înţeleg și se amestecă în vieţile lor? 

Tamara zâmbi la imaginea atât de reală pe 


care o descria Bronson, apoi își strecură mâna 
în deschizătura cămășii lui. 

— Ceea ce facem noi acum se numește auto- 
compătimire? 

— Probabil, fu răspunsul lui. Deşi, noi avem 
mai mult decât alţii dreptul de a fi supăraţi. 
Am depus mai mult efort și muncă pentru a ne 
creşte singuri copiii, mai zise el scoțându-i 
bluza de culoarea perlei. Ai spus că trebuie să 
ne gândim împreună la ceea ce ar trebui să 
facem. Şi, oricum, ultima noastră discuţie n-a 
fost prea concludentă. Iar ceea ce s-a petrecut 
atunci între noi n-a fost de ajuns... 

Tamara era gata să răspundă dorinţei lui. 
Dorinţa ei era mai mult decât fizică, ţinea de 
mental, de emoţii, și o cuprindea pe femeia 
Tamara Hayward nicidecum pe mama Sabrinei, 
sau pe cea care prin cabinetul ei de consul- 
tanță contribuia la binele comunității. Iar acum 

ea știa că Bronson era singurul bărbat capabil 
să-i îndeplinească toate dorinţele. O dată ce 
ajunse la această concluzie, trupurile lor 
începură să vorbească. În acel moment 
Bronson o conduse spre patul larg care ocupa 
mare parte din încăpere şi o aşeză încet de 
parcă i-ar fi fost teamă să n-o strivească cu pro- 
pria-i greutate. 

— Ştii cât de greu mi-a fost să supraviețuiesc 
în ultimele zile? o întrebă Bronson. Mai ales 
după ce ţi-am lăsat atâtea mesaje la care n-ai 
răspuns. Ar fi mai bine să lăsăm naibii toate 
responsabilităţile la o parte, mai ales în seara 
asta, zise el refuzând orice gând raţional. 

Tamara se pierdu sub mângâierile lui care 
deveniră tot mai insistente. Bronson o ţinea ast- 
fel întinsă pe pat încât să poată profita din plin 
de trupul ei. Cu mâinile el îi exploră trupul care 
ajunse un vulcan de senzaţii.Tamara deschise 
ochii ei scânteietori și întâlni privirea lui plină 

de dorinţă. Bronson o sărută din nou, iar buzele 
lui aveau gustul ei, făcându-i simțurile să 
pornească în derivă. 


— Ți-e foame? o întrebă Bronson după vreo 
oră,  mângâind-o. Tamara se abandonă 
mângâierilor lui. 

— Da, mi-e foame, zise ea, dar va trebui să 
mai aștept. Va trebuie să verific la recepţie dacă 
nu avem vreun mesaj, căci se pare că am uitat 
totul imediat ce am intrat în această încăpere. 
Sună telefonul iar Tamara întinse instinctiv 
mâna pentru a ridica receptorul. Bronson pro- 
fită de ocazie pentru a continua s-o mângâie. 
Ea îi îndepărtă mâna căci îi era destul de greu 
să poarte o conversaţie normală în timp ce 


trupul ei era supus acelei dulci torturi. 

— Sunt Tamara Hayward. 


Bronson își spuse că existau avantaje şi pen- 
tru un tată care avea un fiu adolescent, din 
moment ce putea să-și ia oricând liber și să-și 
petrecea timpul cu Tamara. 

— Mă bucur că m-ai sunat, ne întâlnim peste 
o oră la cocteil. Am nevoie să fac un duș și să 
mă schimb, apoi ne întâlnim în Salonul 
Albastru. 

— Salonul Albastru ? repetă Bronson . 

— Organizatorii au făcut o listă de trei culori, 
albastru, verde şi galben pentru a indica spe- 
cialitatea în care sunt interesaţi participanţii la 
conferință. Galbenul este pentru nutriţioniști, 
verdele pentru antrenori iar albastru pentru 
specialiștii în psihologia sportivului. 

— Asta înseamnă că vei purta albastru tot 
weekendul? 

— Numai insigna va fi albastră. Printr-o coor- 
donare perfectă a activităţii, participanţii vor 

ști mai uşor cu cine vor trebui să se întâl- 
nească, după culoarea insignei. 

— Ce idee nebunească, zise Bronson conti- 
nuând să-i exploreze trupul. 

Tamara îl opri. 

— Acum, te rog să încetezi, n-am venit aici 
numai pentru distracţie. Eu, oricum, trebuie să 
fac un duș. 

— Te deranjează dacă voi veni alături de 
tine? 

— Dacă te grăbești, nu. 

— N-am nici un chef să mă grăbesc, zise el. 
Clientul tău poate aștepta. Oricum trebuie să 
fie bucuros că îi acorzi serviciile tale. Iar eu te 
aştept de-o viaţă așa că nevoile mele sunt mai 
urgente. 

Bronson luă săpunul și începu să-i acopere 
trupul cu spumă. La atingerea lui, Tamara își 
spuse că era mai bine să vină în întâmpinarea 
senzaţiilor noi pe care i le provoca el. 

Capitolul 18 


Restul zilei trecu foarte repede, Tamara sta- 
bilind noi contacte şi întâlniri cu clienţi noi. 
Bronson fu alături de ea în timpul cocteilului, 
ajutând-o să profite la maximum de ocazia pe care 
o avea. Ba chiar distribui cărţile ei de vizită prin- 
tre invitaţi, ceea ce îi aduse și ei multe alte cărţi de 
vizită de la persoane particulare sau companii 
care doreau să colaboreze. În timp ce lumea se 
bucura de banchet, Tamara, istovită dar foarte 
mulțumită de activitatea ei aştepta acele obișnuite 
toasturi de după banchet care însemnau că aces- 
ta era pe sfârșite, iar ea putea să petreacă restul 
serii alături de Bronson. 

Acesta se uita la femeia atât de drăguță, de care 


era sigur că se îndrăgostise. O iubea pe Tamara și, 
indiferent de ceea ce gândeau sau doreau să facă 
copiii lor, voia s-o ceară în căsătorie. Bronson 
abia aştepta terminarea banchetului să fie singur 
cu ea, să-i spună gândurile lui. 

Mână în mână, Tamara și Bronson se îndrep- 
tară spre lift. Masa fusese excelentă. Toasturile de 
după aceea fuseseră destul de lungi și plicticoase, 
dar în ansamblu, manifestarea fusese un succes. 
Tamara abia aștepta ziua a doua când putea să ia 
parte la două seminarii pe teme foarte intere- 
sante, din lumea sportului.Ajunși în camera lor 
Tamara răsuflă ușurată și începu să-și scoată san- 
dalele, iar Bronson îi sări imediat în ajutor 
desfăcând fermoarul rochiei de seară. 

— Cred că ai un mesaj, îi spuse ea îndreptându-se 
spre telefon. Tamara formă numărul de la recepţie 
și ascultă cum funcţionarul îi citi mesajul. Este de la 
Brandy Cavanaugh, te roagă s-o suni imediat. 

Bronson ridică receptorul cu inima strânsă. 


Tamara observă cum se schimba la față în timp 
ce vorbea. 

— Îți mulțumesc, Brandy, te rog să mă ierţi că 
te-am implicat în toate astea. 

Tamara răsuflă uşurată, se părea că nici unul 
dintre copii nu avea probleme. 

— Fata ta a cam exagerat, Tamara. 

— Ce s-a întâmplat? A păţit ceva? 

— Ea nu, dar i-a făcut foarte mult rău lui 
Christopher. Se pare că fiul meu va recurge la 
bursa pentru fotbal doar pentru ca Sabrina să 
poată primi o bursă pentru tenis. 

— Şi care este vina Sabrinei? Tot nu înţeleg, zise 
Tamara care nu putea să nu observe cum cei mai 
convinși îndrăgostiţi se transformau în niște 
oameni cu totul indiferenți, și-și aminteau că 
înainte de orice erau părinți. 

— Dacă n-ar fi fost îndrăgostit de Sabrina ar fi 
îmbrățișat și el cariera tenisului. 

— Iar dacă Brina nu l-ar fi cunoscut pe fiul tău, 


n-ar fi ajuns să se gândească la căsătorie la o vârstă 
atât de fragedă. De fapt, ce s-a întâmplat, 
Bronson, au fugit? 

Tamara îl privea și nu-i venea să creadă că doar 
cu câteva ore în urmă se simţea o femeie împlinită, 
o femeie îndrăgostită. Iar acum se aflau în același 
punct din care porniseră, dar pe poziţii 
diferite. Tamara era totuși mulțumită că fiica ei va 
continua studiile și nu va renunţa la ideea de a 
deveni jucător profesionist. ÎL privi pe Bronson și 
din felul în care acesta o privea cu ochii reci și plini 
de dezamăgire, ea știu cât de afectat era. Tamara se 
întrebă dacă i-ar păsa de ruperea relaţiei lor. 
Bronson greșea învinuind-o pe Sabrina. Fiul lui 
avea optsprezece ani și știa ce are de făcut. Sabrina 
nu-l forțase în nici un fel să aleagă fotbalul, ci insis- 
tase ca și ea să-și urmeze studiile. 

— Mă duc să preintâmpin acest dezastru, zise 


Bronson. 


145 


— Crezi că vor persista în ideea căsătoriei? 


întrebă Tamara. 

— Nu știu și nu asta este important acum. Vrei 
să vii cu mine? Sau cariera fiicei tale este mai 
importantă decât bunăstarea fiului meu? 

Tamara păli. 

— Cred că te pripești, Bronson. Știu că ești foarte 
afectat, dar nici eu nu sunt într-o stare mai bună. 

— Poate cariera este cea care te interesează cel mai 
mult. Acest seminar înseamnă mai mult decât Sabrina? 

— Este mai bine să pleci, Bronson. Nimic nu mă 
interesează mai mult decât binele și reușita fiicei mele. 

Bronson o fixă cu privirea îndurerată. 

— Tamara, te iubesc, dar nu pot lăsa să se com- 
plice lucrurile, este în joc soarta fiului meu. 

Tamara simţi cum lacrimile îi împăienjeniră 
ochii. Se simțea părăsită. La început de Sabrina, iar 
acum de Bronson. Era mult prea mult pentru ea. 
Rămase cu ochii plini de lacrimi în mijlocul 
încăperii, până când picioarele îi amintiră dureros 

de faptul că abuzase de ele. Tamara își şterse lacri- 
mile și refuză să cedeze în faţa durerii. Nu-și putea 
permite un asemenea lux, fiica ei avea nevoie de ea 
și ea trebuia să fie gata oricând pentru Sabrina. 

Bronson părăsi hotelul cu inima zdrobită. 
Tamara fusese foarte inspirată când sugerase să 
vină fiecare cu mașina lui, altfel acum ar fi avut 
probleme. Îi părea rău pentru felul în care se pur- 
tase cu Tamara, dar ea nu părea că înţelege 
situaţia. Bronson nu voia ca fiul lui să aibă 
probleme, așa cum aveau toţi fotbaliştii. 

Tamara era încă marcată de acuzaţiile aduse de 
Bronson. Iar faptul că lăsase să plece bărbatul de 
care se îndrăgostise fusese o experiență devasta- 
toare. Când ajunse în dreptul Universităţii 
Purdue, realiză că se afla la jumătatea drumul 
spre casă și că Bronson n-o iubea așa cum afir- 
mase. Se simţea trădată. Nu meritase un astfel de 
tratament, nici de la fostul ei soţ, nici de la 
Sabrina şi cu atât mai mult de la Bronson. 

Capitolul 19 


Tamara se duse mai întâi la birou. Oricum, 
dacă Sabrina avea nevoie de ea, știa unde s-o 
găsească. Shelley avea gripă și nu venise la slujbă 
în ziua accea. Nu se gândea decât la baia fierbinte 
pe care putea să și-o facă acasă și la pastele cu sos 
de ardei iute pe care avea să le mănânce. Nici nu 
apucă bine să se așeze la masă, că auzi soneria. 
Tamara se încruntă. Era trecut de ora zece. Cine 
putea fi? Deschise ușa și-l văzu pe Bronson care se 
uita la ea și se întrebă dacă era cazul să rămână 
aşa, îmbrăcată într-un halat gros de casă, cu părul 
prins într-un turban. Se vedea că abia ieșise din 
baie căci faţa îi era înroșită de aburi. 

— L-ai găsit? 


— Nici măcar nu i-am căutat. M-am întâlnit cu 
Brandy cu care am avut o lungă discuţie, apoi m- 
am hotărât să-ţi spun și ţie. Brandy a aflat de la 
amicii lor că au plecat ca să se căsătorească. Se 
pare că n-au renunţat nici un moment la planul 
lor, dar pe noi au reușit să ne dezorienteze, să ne 
facă să credem că au renunţat. Tamara, vreau să-mi 
cer scuze, din nou. 

— Pentru ce? Tu nu mai ai nici un control 
asupra lui Christopher, aşa cum eu nu mai am 
asupra Sabrinei. Nu eram de acord cu căsătoria 
lor, dar cu timpul... 

— Te rog să mă ierti, Tamara. Ti-am creat 
atâtea probleme. Gândindu-mă la tine am 
renunțat să-i mai caut. Mi-am amintit ce-mi 
spuneai, că nu putem alerga totdeauna după ei 
pentru a-i salva de propriile lor prostii. Eu te 
iubesc, Tamara. 

— Şi de aceea ai fugit, după ce mi-ai spus că mă 
iubeşti? 


149 


— N-am fugit de tine, Tamara, nici nu mi-am 


pus fiul înaintea sentimentelor pe care le am faţă 
de tine. Am crezut doar că tu îţi poţi purta singură 
de grijă, aşa cum ai făcut atâţia ani.Știu că ești o 
femeie puternică. 

— Faptul că sunt o femeie puternică nu are nici 
o legătură cu iubirea pe care ţi-o port și cu faptul 
că aș vrea să fii alături de mine. Tu nu mi-ai dat 
ocazia să-ţi vorbesc despre ceea ce simt, pentru că 
te-ai grăbit să pleci. La fel ca fostul meu soţ, ca 
fiica mea. M-am săturat să tot fiu părăsită, 
Bronson. Merit ceva mai bun. 

— Ştiu asta, Tamara. Şi eu te iubesc. Intenţia 
mea era să te cer în căsătorie, dar uite ce-a ieşit. 
Îmi pare rău. Bronson o mai privi o clipă. Tamara 
fusese trădată în trecut. Cum ar fi putut să mai 
creadă în cineva? Bronson încercă să-și 
întipărească în memorie trasăturile ei, apoi se 
întoarse și plecă. Tamara se simţi mai disperată ca 
oricând. 

A doua zi de dimineaţă, se sculă devreme și se 


grăbi să pregătească micul dejun pentru ca fiica ei 
să nu întârzie la școală. Apoi, realiză că Sabrina nu 
mai era acasă. Închise ochii și se sprijini de tocul 
ușii, lăsându-se sub imperiul durerii. Refuză să 
verse vreo lacrimă. Plânsese destul noaptea, 
răsucindu-se fără încetare în patul acela gol, în 
care ar fi trebuit să se afle și Bronson. 
Rememorase spusele și faptele lui și ajunsese la 
concluzia că nu se înșelase în privinţa lui, semăna 
prea mult cu fostul ei soț. De aceea, își spuse că 
nu avea nevoie de el. Slavă Domnului, avea mese- 
ria cu care să se consoleze. 


Bronson rătăcea prin fabrică fără să -ṣi dea 
seama ce face. Repeta continuu că greșise 

părăsind-o pe Tamara. De fapt, el nu avea de ce s-o 
învinuiască. Fl fusese cel care trebuia disprețuit 
penru că nu se dovedise mai bun decât fostul ei 
soţ. El, mai mult decât oricine, ştia ce înseamnă să 
fii părăsit de ființa iubită. Rememoră stările de dis- 
perare prin care trecuse după ce-l părăsise 
Joanna. Pe atunci, crezuse că nu va fi capabil să 
treacă vreodată peste această durere. Dar o 
făcuse. La fel şi Tamara. Numai că această femeie 
crezuse în el. Bronson fu trezit din amintiri și 
remușcări de către șeful de echipă care îi cerea o 
specificaţie pentru o matriţă. Se aruncă din nou în 
munca lui și-și spuse că va trebui să-i dovedească 
cumva Tamarei că era mai bun decât fostul ei soț 
și că ea fusese îndreptăţită să-i acorde dragostea și 
prețuirea ei. Spera să nu fie prea târziu. 

Capitolul 20 


Dimineaţa următoare, Tamara sună la secţia de 
atletism și ceru să vorbească cu Brandy 
Cavanaugh. Trebuia să-i ceară sfatul în legătura cu 
situaţia școlară a Sabrinei. Stabiliră să ia prânzul 
împreună, într-un restaurant care se afla în 
apropierea biroului Tamarei. O identifică imediat 
pe Brandy; era o brunetă înaltă, cu statură atletică 
și ochi albaştri care-i aminteau atât de mult de 
ochii lui Bronson. Brandy o întâmpină cu un zâm- 
bet cald. 

— Brandy, ţi-am solicitat sprijinul pentru că nu 
știu cum să rezolv absenţele Sabrinei. 

— Tamara, cred că nu ţi-a fost prea ușor, cu o 


fată care ţi-a ascuns prima ei dragoste și cu toate 
problemele lui Bronson. 

— Ti-a vorbit el despre asta? 

— Amândoi Kensingtonii mă consultă ori de 
câte ori au probleme. 

— De fapt, pe mine mă preocupă foarte tare fiica 
mea, pe care n-o mai înţeleg deloc. La început voia 
să renunţe atât la tenis cât și la studiile univer- 
sitare. Acum, vrea să le facă pe amândouă, dar fiind 
căsătorită nu văd cum se va descurca. Desigur, nici 
Bronson n-a fost prea logic în ultimul timp. 

— Iar când trebuie să te confrunţi cu gândirea 
lui Bronson care susține mereu că bărbatul este 
cel care trebuie să câștige banii casei, și de aceea 
educaţia lui este mai importantă decât a femeii, 
cred că nu-ţi este prea ușor, nu? 

Tamara zâmbi. 

— Văd că ştii să citești gândurile oamenilor. 

— Nu, totul pornește de la faptul că avem 
situaţii asemănătoare. Şi eu muncesc pentru a-mi 

câștiga existența, dar spre deosebire de tine nu am 
o fiică pe care s-o fi crescut singură și care să-mi 
producă atâta tristeţe. Dar știu ce i-aș spune unui 
bărbat care ar pune viitorul fiului său înaintea 
situaţiei fiicei mele. Cred că aș folosi un limbaj 
destul de colorat. 

Tamara se destinse şi chiar o îndrăgi pe Brandy 
care îi sugeră că putea să anunţe conducerea 
școlii că fiica ei nu se simţea foarte bine. 

— În ceea ce-l priveşte pe Bronson, nu trebuie 
să-l judeci prea aspru. Știu că te iubește și ar face 
orice pentru tine. Şi este un bărbat pe care te poţi 
baza, nu seamănă deloc cu fostul tău soţ. Te rog, 
Tamara, mai dă-i o şansă. Nu considera că el te-a 
părăsit, pentru că lucrurile nu stau astfel. S-a 
îndreptat spre cineva care avea nevoie mai multă 
de el. Oricum, mă bucur că ne-am cunoscut, chiar 
și în aceste împrejurări. Iar dacă fiica ta sună, 
spune-i că... 


155 


Când se întoarse acasă seara târziu, Tamara văzu 


lumină în sufragerie, și își spuse că probabil uitase 
lumina aprinsă. Dar intrând în încăpere își văzu 
fiica așezată pe un fotoliu, cu ochii roșii de plâns. 

— Christopher nu este cu tine? 

— Nu, ne-am certat.Vrei să plec de acasă, mamă? 

— Să pleci? De ce să pleci, Sabrina? Cum să 
vreau eu asta? 

— Dacă nu mă mai vrei în această casă, pot să te 
înțeleg. Am fost meschină și răutăcioasă, te-am 
urât şi te-am minţit. Iar eu am susținut mereu că 
vreau să fiu independentă, dar știu că nu este 
posibil atâta vreme cât folosesc mașina și hainele 
cumpărate de tine. 

Tamara își luă fiica în braţe. 

— Nu mai plânge, fetiţo. O să rezolvăm toate 
problemele. 

— Cum poţi să te porţi atât de frumos cu mine, 
după felul în care te-am tratat eu? 

— N-ai înţeles încă, Sabrina, că te iubesc mai 
mult decât orice altceva pe lume, că aș da orice 

pentru a te avea alături mereu? Pentru mine feri- 
cirea ta este foarte importantă și tocmai de asta 
m-am opus căsătoriei tale, pentru că erai prea 
tânără şi voiai să abandonezi școala. N-am făcut 
asta pentru ca să-mi impun punctul meu de 
vedere. Dar de ce te-ai certat cu Christopher? 

— Nu era prea sigur că este bine să accepte 
bursa pentru fotbal. A insistat ca eu să muncesc, 
până termină el facultatea, dar eu n-am fost de 
acord să-mi sacrific cariera și educaţia, așa că nu 
ne mai căsătorim. 

Tamara oftă ușurată. 

— Mă bucur că ai dat dovadă de maturitate. 
Multă lume te așteaptă înapoi, la școală: Meghan, 
Jonathan, Brandy Cavanaugh. 

— Mamă, pot să continuu antrenamentele ? Mai 
poți plăti lecţiile? 

Tamara își îmbrăţișă fiica. Nu-i venea să creadă 
că fetiţa ei se întorsese. 

— Te iubesc mult, Brina. Desigur, voi continua 
să plătesc antrenamentele tale. 

— Şi eu te iubesc, mamă. Aș vrea să ştii că m-am 


culcat cu Christopher, dar nu trebuie să-ţi faci 
probleme, am luat toate măsurile necesare. Sabrina 
părăsi cu aceste cuvinte încăperea, lăsând-o pe 
Tamara confuză, dar şi fericită. Chiar dacă fiica ei 
își pierduse virginitatea, revenise acasă, ceea ce 
era foarte important. Dar ea îl pierduse pe 
Bronson. 

În acel moment se auzi soneria. Ştia că nu se 
anunţase nimeni așa că deschise cu oarecare 
reţinere și-i văzu pe cei doi Kensingtoni. Bronson 
era furios, iar Christopher părea foarte spășit. 

— Am venit aici pentru ca fiul meu să-i ceară 
scuze Sabrinei, s-a comportat execrabil. Iar tu, 
Tamara, crezi că mă poţi ierta încă o dată? 

— Nu mai sunt foarte supărată pe tine, pentru 
că am înțeles din spusele lui Brandy că m-ai 
părăsit pentru ca să poţi alerga în ajutorul fiului 
tău. Deci nu mă pot considera părăsită. 

— N-aș face asta niciodată, Tamara, pentru că te 
iubesc din tot sufletul. 

— Șieu te iubesc, Bronson, îi spuse ea, plină de speranță. 
— Asta înseamnă că va exista cel puţin o nuntă 


în familie? 

— Sigur că da, spuseră cei doi adolescenţi. Eu și 
Sabrina ne-am gândit că mai putem aștepta cu 
căsătoria noastră. Dacă ne înscriem amândoi la 
Notre Dame, putem fi tot timpul împreună și ne 
putem atinge fiecare țelul lui. 

— În acest caz veti fi martorii noștri la căsătorie? 
întrebă Tamara. 

— Desigur, când va avea loc ceremonia? 

— Cât mai curând posibil, spuse Bronson și o 
sărută pe Tamara. 


Sfârşit 

